title: Byla T-125/17 R: 2017 m. liepos 13 d. Bendrojo Teismo pirmininko nutartis byloje BASF Grenzach/ECHA (Laikinųjų apsaugos priemonių taikymas — REACH — Medžiaga triklozanas — Įvertinimo procedūra — ECHA Apeliacinės komisijos sprendimas — Pareiga pateikti tam tikrą informaciją, kuriai gauti reikalingi testai su gyvūnais — Prašymas taikyti laikinąsias apsaugos priemones — Skubos nebuvimas)

text:
               28.8.2017

               LT

               Europos Sąjungos oficialusis leidinys

               C 283/52

         2017 m. liepos 13 d. Bendrojo Teismo pirmininko nutartis byloje BASF Grenzach/ECHA

   (Byla T-125/17 R)
   ((Laikinųjų apsaugos priemonių taikymas - REACH - Medžiaga triklozanas - Įvertinimo procedūra - ECHA Apeliacinės komisijos sprendimas - Pareiga pateikti tam tikrą informaciją, kuriai gauti reikalingi testai su gyvūnais - Prašymas taikyti laikinąsias apsaugos priemones - Skubos nebuvimas))
   (2017/C 283/81)
   Proceso kalba: anglų

      Šalys

      Ieškovė: BASF Grenzach GmbH (Grencachas-Vylenas, Vokietija), atstovaujama advokatų K. Nordlander ir M. Abenhaïm

      Atsakovė: Europos cheminių medžiagų agentūra (ECHA), atstovaujama W. Broere, T. Röcke ir M. Heikkilä

      Dalykas

   SESV 278 ir 279 straipsniais grindžiamas prašymas taikyti laikinąsias apsaugos priemones, pagal kurias, pirma, būtų sustabdytas 2016 m. gruodžio 19 d. ECHA Apeliacinės komisijos sprendimo A-018-2014 dėl cheminės medžiagos triklozano vertinimo vykdymas ir, antra, būtų nurodyta sustabdymo laikotarpiui pratęsti terminą, nustatytą testų rezultatams pateikti.

      Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti klausimo dėl bylinėjimosi išlaidų nagrinėjimą.


title: Byla C-246/06 2008 m. sausio 17 d. Teisingumo Teismo (ketvirtoji kolegija) sprendimas ( Juzgado de lo Social Único de Algeciras (Ispanija) prašymas priimti prejudicinį sprendimą) Josefa Velasco Navarro prieš Fondo de Garantía Salarial (Fogasa) (Socialinė politika — Darbuotojų apsauga jų darbdaviui tapus nemokiam — Direktyva 80/987/EEB, iš dalies pakeista Direktyva 2002/74/EB — Tiesioginis veikimas — Per teisminį taikinimą sutarta išeitinė neteisėto atleidimo iš darbo kompensacija — Garantijų institucijos užtikrintas mokėjimas — Su teismo sprendimo priėmimu susietas mokėjimas)

text:
               8.3.2008

               LT

               Europos Sąjungos oficialusis leidinys

               C 64/7

         2008 m. sausio 17 d. Teisingumo Teismo (ketvirtoji kolegija) sprendimas (Juzgado de lo Social Único de Algeciras (Ispanija) prašymas priimti prejudicinį sprendimą) Josefa Velasco Navarro prieš Fondo de Garantía Salarial (Fogasa)

   (Byla C-246/06) (1)

   (Socialinė politika - Darbuotojų apsauga jų darbdaviui tapus nemokiam - Direktyva 80/987/EEB, iš dalies pakeista Direktyva 2002/74/EB - Tiesioginis veikimas - Per teisminį taikinimą sutarta išeitinė neteisėto atleidimo iš darbo kompensacija - Garantijų institucijos užtikrintas mokėjimas - Su teismo sprendimo priėmimu susietas mokėjimas)
   (2008/C 64/09)
   Proceso kalba: ispanų
   Prašymą priimti prejudicinį sprendimą pateikęs teismas
   Juzgado de lo Social Único de Algeciras
   Šalys pagrindinėje byloje

      Ieškovė: Josefa Velasco Navarro

      Atsakovė: Fondo de Garantía Salarial (Fogasa)
   Dalykas
   Prašymas priimti prejudicinį sprendimą — Juzgado de lo Social Único de Algeciras — 1980 m. spalio 20 d. Tarybos direktyvos 80/987/EEB dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo (OL L 283, p. 23), iš dalies pakeistos Europos Parlamento ir Tarybos direktyva 2002/74/EB (OL L 270, p. 10), išaiškinimas — Garantijų institucijos suteikiamos garantijos apimtis — Išeitinės išmokos dėl nutrauktų darbo santykių — Nacionalinės teisės aktas, reikalaujantis, kad šios išeitinės išmokos būtų patvirtintos teismo arba administracinės institucijos sprendimu — Direktyvos pakeitimų teisioginis veikimas nemokumo, pripažinto laikotarpiu nuo Direktyvos 2002/74 įsigaliojimo iki jos perkėlimo į nacionalinę teisę, atžvilgiu
   Rezoliucinė dalis

               1.

               Iki 2005 m. gruodžio 8 d. į vidaus teisę neperkėlus 2002 m. rugsėjo 23 d. Europos Parlamento ir Tarybos direktyvos 2002/74/EB, iš dalies keičiančios Tarybos direktyvą 80/987/EEB dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo, 1980 m. spalio 20 d. Tarybos direktyvos 80/987 dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo 3 straipsnio pirmosios pastraipos galimu tiesioginiu veikimu bet kuriuo atveju negalima remtis iki šios datos atsiradusios nemokumo padėties atžvilgiu.

               2.

               Kai nacionalinės teisės aktas patenka į Direktyvos 80/987 su pakeitimais, padarytais Direktyva 2002/74, taikymo sritį, nacionalinis teismas privalo užtikrinti, kad šis nacionalinės teisės aktas nemokumo padėties, atsiradusios laikotarpiu nuo pastarosios direktyvos įsigaliojimo iki jos perkėlimo termino pabaigos, atžvilgiu būtų taikomas nepažeidžiant Bendrijos teisės sistemoje pripažinto nediskriminavimo principo.

      (1)  OL C 212, 2006 9 2.


title: Byla C-137/15: 2015 m. kovo 20 d. Tribunal Superior de Justicia de la Comunidad Autónoma del País Vasco (Ispanija) pateiktas prašymas priimti prejudicinį sprendimą byloje María Pilar Plaza Bravo/Servicio Público de Empleo Estatal Dirección Provincial de Álava

text:
               1.6.2015

               LT

               Europos Sąjungos oficialusis leidinys

               C 178/10

         2015 m. kovo 20 d.Tribunal Superior de Justicia de la Comunidad Autónoma del País Vasco (Ispanija) pateiktas prašymas priimti prejudicinį sprendimą byloje María Pilar Plaza Bravo/Servicio Público de Empleo Estatal Dirección Provincial de Álava

   (Byla C-137/15)
   (2015/C 178/11)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Superior de Justicia de la Comunidad Autónoma del País Vasco

      Šalys pagrindinėje byloje

      Ieškovė: María Pilar Plaza Bravo

      Atsakovas: Servicio Público de Empleo Estatal Dirección Provincial de Álava

      Prejudicinis klausimas

   Ar tokiomis aplinkybėmis, kokios susiklostė pagrindinėje byloje, 1978 m. gruodžio 19 d. Tarybos direktyvos 79/7/EB (1) dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje 4 straipsnio 1 dalis draudžia tokį nacionalinį reglamentavimą, pagal kurį apskaičiuojant visiško nedarbo išmoką netekus vienintelio darbo ne visą darbo dieną, maksimaliam bendrai nustatytam dydžiui taikomas dalies koeficientas, kuris atitinka ne visą darbo dieną dirbto darbo laiko procentą, palyginti su atitinkamai visą darbo dieną dirbančio darbuotojo darbo laiku, turint omeny, kad šioje valstybėje narėje ne visą darbo dieną dirbantys darbuotojai daugiausia yra moterys?

      (1)  OL L 6, p. 24; 2004 m. specialusis leidimas lietuvių k., 5 sk., 1 t., p. 215.


title: Byla T-722/14: 2014 m. spalio 13 d. pareikštas ieškinys byloje PRIMA/Komisija

text:
               22.12.2014

               LT

               Europos Sąjungos oficialusis leidinys

               C 462/27

         2014 m. spalio 13 d. pareikštas ieškinys byloje PRIMA/Komisija

   (Byla T-722/14)
   (2014/C 462/40)
   Proceso kalba: bulgarų

      Šalys

      Ieškovė:„PRIMA – Produzentska, reklamna, informazionna i mediyna agenziya“ AD (Sofija, Bulgarija), atstovaujama advokato Yavor Sergeev Ruskov

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2014 m. rugpjūčio 12 d. Europos Komisijos sprendimą, kuriuo atmestas ieškovės pasiūlymas viešojo pirkimo procedūroje РО/2013-13/SOF dėl pagalbos Europos Komisijos atstovybei Bulgarijoje organizuojant viešuosius renginius,

               —

               panaikinti 2014 m. rugpjūčio 12 d. Europos Komisijos sprendimą sudaryti viešojo pirkimo sutartį su kitu procedūros dalyviu, taip pat visus paskesnius sprendimus dėl viešojo pirkimo sutarties sudarymo, įskaitant 2014 m. rugsėjo 12 d. Europos Komisijos sprendimą, ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas susijęs su pareigos suteikti informaciją pažeidimu:

                           —

                           perkančioji organizacija suteikė PRIMA prašytą informaciją apie pasirinkto pasiūlymo charakteristikas, tačiau nesuteikė informacijos apie jo lyginamuosius privalumus.

               2.

               Antrasis ieškinio pagrindas susijęs su neteisingu laimėtojo nustatymo kriterijų taikymu:

                           —

                           perkančioji organizacija taikė jos nustatytus laimėtojo nustatymo kriterijus neobjektyviai ir neteisingai, todėl už šių kriterijų įvykdymą skirti balai nėra pagrįsti; vadinasi nebuvo užtikrinta visų dalyvių lygybė ir vienodas vertinimas.

               3.

               Trečiasis ieškinio pagrindas susijęs su viešųjų pirkimų principų pažeidimu:

                           —

                           sprendimas sudaryti viešojo pirkimo sutartį buvo priimtas vėliau už pirminį sprendimą atmesti PRIMA pasiūlymą,

                           —

                           perkančioji organizacija nepranešė PRIMA apie šį sprendimą, todėl pažeidė skaidrumo ir procedūros dalyvių lygybės principą,

                           —

                           nesuteikus informacijos apie šį sprendimą buvo žymiai apribota PRIMA teisė į gynybą.


title: Byla T-20/09 P: 2011 m. birželio 8 d. Bendrojo Teismo sprendimas byloje Komisija prieš Marcuccio (Apeliacinis skundas — Viešoji tarnyba — Pareigūnai — Invalidumo pensija — Ieškinys, pirmoje instancijoje pripažintas iš dalies pagrįstas dėl ginčijamo sprendimo motyvavimo trūkumo — Tarnybos nuostatų 78 straipsnis — Išleidimas į pensiją dėl invalidumo — Invalidumo komisija)

text:
               23.7.2011

               LT

               Europos Sąjungos oficialusis leidinys

               C 219/14

         2011 m. birželio 8 d. Bendrojo Teismo sprendimas byloje Komisija prieš Marcuccio

   (Byla T-20/09 P) (1)

   (Apeliacinis skundas - Viešoji tarnyba - Pareigūnai - Invalidumo pensija - Ieškinys, pirmoje instancijoje pripažintas iš dalies pagrįstas dėl ginčijamo sprendimo motyvavimo trūkumo - Tarnybos nuostatų 78 straipsnis - Išleidimas į pensiją dėl invalidumo - Invalidumo komisija)
   2011/C 219/17
   Proceso kalba: italų

      Šalys

      Apeliantė: Europos Komisija, atstovaujama J. Currall ir C. Berardis-Kayser, padedamų advokato A. Dal Ferro

      Kita proceso šalis: Luigi Marcuccio (Trikazė, Italija), atstovaujamas advokato G. Cipressa

      Dalykas

   Apeliacinis skundas dėl 2008 m. lapkričio 4 d. Pirmosios instancijos teismo (pirmoji kolegija) sprendimo Marcuccio prieš Komisiją (F-41/06, dar nepaskelbtas Rinkinyje), kuriuo prašoma šį sprendimą panaikinti.

      Rezoliucinė dalis

               1.

               Panaikinti 2008 m. lapkričio 4 d. Pirmosios instancijos teismo (pirmoji kolegija) sprendimą Marcuccio prieš Komisiją (F-41/06, dar nepaskelbtas Rinkinyje), kiek juo panaikintas 2005 m. gegužės 30 d. Europos Komisijos sprendimas išleisti L. Marcuccio į pensiją dėl invalidumo ir skirti jam invalidumo pašalpą, priteista iš Komisijos sumokėti L. Marcuccio 3 000 EUR ir bylinėjimosi išlaidos padalytos, atsižvelgiant į šį panaikinimą ir priteisimą (šio sprendimo rezoliucinės dalies 1, 2, 4 ir 5 punktai).

               2.

               Byla grąžinta Tarnautojų teismui.

               3.

               Atidėti klausimo dėl bylinėjimosi išlaidų sprendimą.

      (1)  OL C 55, 2009 3 7.


title: Byla T-553/11: 2011 m. spalio 14 d. pareikštas ieškinys byloje European Dynamics Luxembourg prieš ECB

text:
               7.1.2012

               LT

               Europos Sąjungos oficialusis leidinys

               C 6/20

         2011 m. spalio 14 d. pareikštas ieškinys byloje European Dynamics Luxembourg prieš ECB

   (Byla T-553/11)
   2012/C 6/37
   Proceso kalba: anglų

      Šalys

      Ieškovė: European Dynamics Luxembourg SA (Etelbriukas, Liuksemburgas), atstovaujama advokatų N. Korogiannakis ir M. Dermitzakis

      Atsakovas: Europos centrinis bankas

      Reikalavimai

               —

               Panaikinti atsakovo sprendimą, kuriuo atmestas bendras laikinos grupės, kuriai vadovauja ir ją atstovauja ieškovė, pasiūlymas, pateiktas pagal kvietimą teikti pasiūlymus dalyvauti konkurse Nr. 14159/IS/2010 (OL 2011/S 75-121894), visų pirma dėl paslaugų, susijusių su šio pirkimo 1 dalimi.

               —

               Panaikinti atsakovo sprendimą, kuriuo atmestas ieškovės skundas, pateiktas pagal pirmiau minėto kvietimo teikti pasiūlymus IV.2.1 skyriuje numatytą apskundimo procedūrą ir pagal Sprendimo ECB/2007/5 (1) 33 straipsnyje nustatytas sąlygas.

               —

               Panaikinti visus susijusius atsakovo sprendimus.

               —

               Pagal SESV 256, 268 ir 340 straipsnius nurodyti atsakovui sumokėti ieškovei 2 000 000 EUR sumą kaip nuostolių, patirtų dėl prarastos galimybės ir ieškovės reputacijai bei patikimumui padarytos žalos, atlyginimą.

               —

               Priteisti iš atsakovo ieškovės patirtas bylinėjimosi ir bet kokias kitas su šiuo ieškiniu susijusias išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi keturiais pagrindais.

               1.

               Pirmasis ieškinio pagrindas susijęs su tuo, kad atsakovas pažeidė pareigą nurodyti motyvus ir neatskleidė santykinio laimėjusių kandidatų pranašumo. Be to, ieškovė tvirtina, kad atsakovas taikė neaiškius atrankos kriterijus, įtraukė naujų kriterijų vertinimo metu ir nesilaikė Sprendimo ECB/2007/5 28 straipsnio 3 dalies nuostatų. Galiausiai ieškovė teigia, kad atsakovas pažeidė gynybos teises ir skaidrumo bei gero administravimo principus.

               2.

               Antrasis ieškinio pagrindas susijęs su tuo, kad atsakovas padarė akivaizdžią vertinimo klaidą, nes nesilaikė Sprendimo ECB/2007/5 25 straipsnio ir specifikacijos.

               3.

               Trečiasis ieškinio pagrindas susijęs su tuo, kad atsakovas pažeidė Sprendimo ECB/2007/5 20 straipsnį ir gero administravimo principą.

               4.

               Ketvirtasis ieškinio pagrindas susijęs su tuo, kad atmesdamas jos skundą kaip nepriimtiną atsakovas pažeidė Sprendimo ECB/2007/5 28 straipsnio 3 dalį.

      (1)  2007 m. liepos 3 d. Europos centrinio banko sprendimas, nustatantis pirkimų taisykles (OL L 184, 2007, p. 34)


title: Byla F-120/05  2005 m. gruodžio 19 d.  pareikštas ieškinys byloje  Kyriazis prieš Komisiją

text:
               1.7.2006

               LT

               Europos Sąjungos oficialusis leidinys

               C 154/23

         2005 m. gruodžio 19 d. pareikštas ieškinys byloje Kyriazis prieš Komisiją

   (Byla F-120/05)
   (2006/C 154/55)
   Proceso kalba: graikų
   Šalys

      Ieškovas: Antonios Kyriazis (Liuksemburgas, Liuksemburgas), atstovaujamas advokato M. Spanakis

      Atsakovė: Europos Bendrijų Komisija
   Ieškovo reikalavimai

               —

               Panaikinti 2005 m. spalio 12 d. sprendimą ADMIN.B.2. — D (05) 23023/EGL-ade, kuriuo Paskyrimų tarnyba atmetė ieškovo skundą R/549/05 dėl 2005 m. balandžio 25 d. atsakovės atsisakymo suteikti jam ekspatriacijos išmoką (16 %);

               —

               Nurodyti atsakovei paskirti ieškovui ekspatriacijos išmoką, nustatant, kad šis sprendimas galios atgal nuo 2005 m. kovo 1 d., ir 10 % metines palūkanas iki visos sumos sumokėjimo;

               —

               Pripažinti ieškovo teisę į ekspatriacijos išmoką (16 % gryno bazinio atlyginimo) ateityje.

         Ieškinio pagrindai ir pagrindiniai argumentai
   Ieškovas, Liuksemburge dirbantis Komisijos pareigūnas, ginčija sprendimą, kuriuo atsisakoma jam mokėti ekspatriacijos išmoką. Jis ginčija atsakovės argumentą, kad jis neatitinka Pareigūnų tarnybos nuostatų VII priedo 4 straipsnio 1 dalyje nustatytų sąlygų, nes likus šešiems mėnesiams iki įsidarbinimo Bendrijos institucijose jis penkerius metus jau nuolatos gyveno Liuksemburge ir čia vykdė pagrindinę profesinę ir įprastinę veiklas.
   Ieškovas, be kita ko, teigia, kad darbas atsakovės pastate Liuksemburge, kai jis dirbo privačios teisės reglamentuojamoje bendrovėje, turėtų patekti į Pareigūnų tarnybos nuostatų VII priedo 4 straipsnio 1 dalies a punkto antroje įtraukoje nustatytą išimtį.


title: Byla C-445/12 P: 2012 m. spalio 3 d. Rivella International AG pateiktas apeliacinis skundas dėl 2012 m. liepos 12 d. Bendrojo Teismo (šeštoji kolegija) priimto sprendimo byloje T-170/11 Rivella International AG prieš Vidaus rinkos derinimo tarnybą (prekių ženklams ir pramoniniam dizainui)

text:
               24.11.2012

               LT

               Europos Sąjungos oficialusis leidinys

               C 366/27

         2012 m. spalio 3 d.Rivella International AG pateiktas apeliacinis skundas dėl 2012 m. liepos 12 d. Bendrojo Teismo (šeštoji kolegija) priimto sprendimo byloje T-170/11 Rivella International AG prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-445/12 P)
   2012/C 366/48
   Proceso kalba: vokiečių

      Šalys

      Apeliantė: Rivella International AG, atstovaujama advokatų C. Spintig, S. Pietzcker, R. Jacobs

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Baskaya di Baskaya Alim e C. Sas

      Apeliantės reikalavimai

   Apeliantė Teisingumo Teismo prašo:

               —

               panaikinti skundžiamą sprendimą ir grąžinti bylą Bendrajam Teismui,

               —

               priteisti iš atsakovės bylinėjimosi išlaidas, patirtas pirmojoje ir apeliacinėje instancijose.

      Apeliacinio skundo pagrindai ir pagrindiniai argumentai

   Apeliantė skundžia 2012 m. liepos 12 d. Bendrojo Teismo (šeštoji kolegija) sprendimą dėl ieškinio, pareikšto dėl 2011 m. sausio 10 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimo (byla R 534/2010-4), susijusio su protesto procedūra tarp Rivella International AG ir Baskaya di Baskaya Alim e C. Sas.
   Apeliantė remaisi šiais pagrindais:
   Bendrasis Teismas pažeidė Reglamento Nr. 207/2009 (1) 42 straipsnio 2 ir 3 dalis, nes

               —

               prašė įrodyti prekių ženklo, kuriuo grindžiamas protestas, naudojimą iš tikrųjų, nors šis prekių ženklas yra ne Bendrijos prekių ženklas ir ne „ankstesnis nacionalinis prekių ženklas“, o tik vokiška tarptautiniu lygiu registruoto prekių ženklo dalis,

               —

               manė, kad registruoto ankstesnio (tarptautinio) prekių ženklo naudojimo teritorijos klausimas reglamentuojamas tik Reglamentu Nr. 207/2009, o valstybių narių teisė šiuo atžvilgiu taikytina tik papildomai,

               —

               neatsižvelgė į aplinkybę, kad toks aiškinimas lemia tai, ko norėta išvengti Reglamentu Nr. 207/2009 ir ypač jo trečia konstatuojamąja dalimi, t. y. registracijos ir galimybių naudoti Bendrijos prekių ženklą nesuderinamumą tais atvejais, kurie nėra aiškiai numatyti reglamente.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla C-680/13: 2014 m. gegužės 16 d. Teisingumo Teismo pirmininko nutartis byloje ( Landgericht Frankfurt am Main (Vokietija) prašymas priimti prejudicinį sprendimą) Condor Flugdienst GmbH/Andreas Plakolm

text:
               11.8.2014

               LT

               Europos Sąjungos oficialusis leidinys

               C 261/21

         2014 m. gegužės 16 d. Teisingumo Teismo pirmininko nutartis byloje (Landgericht Frankfurt am Main (Vokietija) prašymas priimti prejudicinį sprendimą) Condor Flugdienst GmbH/Andreas Plakolm

   (Byla C-680/13) (1)

   2014/C 261/41
   Proceso kalba: vokiečių
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 85, 2014 3 22.


title: Byla T-443/09: 2009 m. lapkričio 4 d. pareikštas ieškinys byloje Agriconsulting Europe prieš Komisiją

text:
               16.1.2010

               LT

               Europos Sąjungos oficialusis leidinys

               C 11/33

         2009 m. lapkričio 4 d. pareikštas ieškinys byloje Agriconsulting Europe prieš Komisiją

   (Byla T-443/09)
   2010/C 11/62
   Proceso kalba: italų

      Šalys

      Ieškovė: Agriconsulting Europe SA (Briuselis, Belgija), atstovaujama advokatų F. Sciaudone, R. Sciaudone, A. Neri

      Atsakovė: Europos Bendrijų Komisija

      Ieškovės reikalavimai

               —

               Panaikinti ginčijamą sprendimą.

               —

               Priteisti iš Komisijos patirtos žalos atlyginimą.

               —

               Priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškovė šioje byloje yra pirmaujanti konsultacinė bendrovė tarptautinio vystymo projektų valdymo ir technikos srityje. Ieškovė pareiškė šį ieškinį dėl Komisijos sprendimo, priimto procedūroje, susijusioje su sutarties dalies Nr. 11, dėl kurios buvo paskelbtas skelbimas apie pirkimą EuropeAid/127054/C/SER/Multi (OL S 128, 2008 7 4) sudarymu, dėl to, kad konsorciumo, kurio lyderė ji yra, pateiktas pasiūlymas neišrinktas vienu iš šešių ekonomiškai naudingiausių pasiūlymų ir ši sutarties dalis sudaryta su kitais konkurso dalyviais.
   Grįsdama ieškinį dėl panaikinimo ieškovė pateikia tokius ieškinio pagrindus:

               —

               įrodymų ir faktinių aplinkybių iškraipymas. Ginčijamu sprendimu ieškovės pasiūlymas atmestas dėl to, kad jos pasiūlyme esantys trijų ekspertų „pareiškimai dėl išimtinumo“ buvo ir kituose pasiūlymuose ir todėl jie nebuvo vertinami. Tokia išvada klaidinga, nes ja neatsižvelgta į ekspertų pareiškimus, kuriose jie, pirma, ginčijo kai kuriuos iš šių pareiškimų ir, antra, netgi teigė, jog jie yra neteisingi;

               —

               klaidingas „pareiškimų dėl išimtinumo“ nesilaikymo pasekmių aiškinimas ir teisinio saugumo principo pažeidimas tiek, kiek atsakovė visiems pasiūlymams taikė nuobaudą, kuri numatyta tais atvejais, kai pasirašyti keli pareiškimai dėl išimtinumo, neatsižvelgusi į bendrovės ar eksperto vaidmenį ar atsakomybę;

               —

               teisinių sąlygų, gero administravimo principo ir proporcingumo principo pažeidimas tiek, kiek tai susiję su tuo, kad atsakovė nepasinaudojo jai suteiktais įgaliojimais prašyti pateikti paaiškinimus, jeigu kyla neaiškumų dėl pasiūlymo elemento, prieš patvirtindama, kad yra klaidų, galinčių daryti įtaką pasiūlymo galiojimui.

         Be to, ieškovė tvirtina, kad neįvykdyta pareiga motyvuoti, ir remdamasi deliktine atsakomybe prašo pripažinti žalą, patirtą dėl neteisėto akto, arba, subsidiariai, patirtą dėl teisėto akto.


title: Byla C-446/06 2006 m. spalio 31 d. College van Beroep voor het bedrijfsleven (Nyderlandai) pateiktas prašymas priimti prejudicinį sprendimą byloje A. G. Winkel prieš Minister van Landbouw, Natuur en Voedselkwaliteit

text:
               30.12.2006

               LT

               Europos Sąjungos oficialusis leidinys

               C 326/37

         2006 m. spalio 31 d.College van Beroep voor het bedrijfsleven (Nyderlandai) pateiktas prašymas priimti prejudicinį sprendimą byloje A. G. Winkel prieš Minister van Landbouw, Natuur en Voedselkwaliteit

   (Byla C-446/06)
   (2006/C 326/78)
   Proceso kalba: olandų
   Prašymą priimti prejudicinį sprendimą pateikęs teismas
   College van Beroep voor het bedrijfsleven
   Šalys pagrindinėje byloje

      Ieškovas: A. G. Winkel
   Atsakovas: Minister van Landbouw, Natuur en Voedselkwaliteit
   Prejudiciniai klausimai

               1.

               Ar nuostata, kuri teisei į priemoką už karvę žindenę atsirasti, remiantis įprastine galvijų auginimo praktika,, reikalauja, jog karvė tam, kad į ją būtų atsižvelgta, per 20 mėnesių prieš paraiškos dėl priemokų pateikimo terminą ir 4 mėnesiai po jo būtų bent kartą apsiveršiavusi ir kad veršelis gali būti atskirtas nuo bandos ne anksčiau kaip praėjus keturiems mėnesiams po jo gimimo, suderinama su Reglamento (EB) (1) Nr. 1254/1999 3 straipsnio 1 dalies f punktu?

               2.

               Jeigu į 1 klausimą atsakoma neigiamai, kokie kriterijai taikomi nustatant, ar veršeliai bandoje auginami mėsai ir kokios karvės priklauso šiai bandai?

      (1)  1999 m. gegužės 17 d. Tarybos reglamentas (EB) Nr. 1254/1999 dėl bendro galvijienos rinkos organizavimo (OL L 160, p. 21).


title: Byla T-550/08 2008 m. gruodžio 15 d. pareikštas ieškinys byloje Tudapetrol Mineralölerzeugnisse Nils Hansen prieš Komisiją

text:
               7.3.2009

               LT

               Europos Sąjungos oficialusis leidinys

               C 55/32

         2008 m. gruodžio 15 d. pareikštas ieškinys byloje Tudapetrol Mineralölerzeugnisse Nils Hansen prieš Komisiją

   (Byla T-550/08)
   (2009/C 55/59)
   Proceso kalba: vokiečių
   Šalys

      Ieškovė: Tudapetrol Mineralölerzeugnisse Nils Hansen KG (Hamburgas, Vokietija), atstovaujama advokačių U. Itzen ir J. Ziebarth

      Atsakovė: Europos Bendrijų Komisija
   Ieškovės reikalavimai

               —

               Panaikinti ginčijamą sprendimą tiek, kiek jis taikomas ieškovei.

               —

               Nepatenkinus šio reikalavimo smarkiai sumažinti paskirtą baudą.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Šiuo ieškiniu ieškovė ginčija 2008 m. spalio 1 d. galutinį Komisijos sprendimą K(2008) 5476 byloje COMP/39/181 — Žvakių vaškas, kuriuo Komisija konstatavo, jog tam tikros įmonės, įskaitant ieškovę, pažeidė EB 81 straipsnio 1 dalį ir Europos ekonominės erdvės susitarimo 53 straipsnio 1 dalį, kai sudarė susitarimus ir (arba) derino veiksmus parafino vaško rinkose.
   Pagrįsdama savo ieškinį ieškovė nurodo du ieškinio pagrindus.
   Pirmuoju ieškinio pagrindu ieškovė nurodo EB 235 straipsnyje nustatytos pareigos motyvuoti pažeidimą ir teisių į gynybą pažeidimą, nes iš ginčijamame sprendime Komisijos atlikto įrodymų įvertinimo neaišku, kokiu konkrečiai prisidėjimu prie pažeidimo ji yra kaltinama. Komisijos atliktas bendras įrodymų vertinimas yra susijęs ne tik su ieškovės, bet ir kitų įmonių, kurių veiksmai jai negali būti priskiriami, veikla. Dėl neaiškaus įrodymų vertinimo buvo pažeistos teisės į gynybą, nes Komisija aiškiai ir nedviprasmiškai turi nurodyti kokiais konkrečiai veiksmais, prisidėjusiais prie pažeidimo, ji kaltina konkrečias įmones ir kokias tai sukelia pasekmes.
   Be to ieškovė teigia, kad ji nedalyvavo jokiame EB 81 straipsnio pažeidime. Komisija ne tik pažeidė formalius įrodymų vertinimui taikomus reikalavimus, papildomai nuodugniai išnagrinėjus įrodymus aišku, kad neįrodytas joks ieškovei priskirtinas pažeidimas. Nurodyti susitikimai ir dokumentai, į kuriuos buvo atsižvelgta atliekant įrodymų įvertinimą, neduoda pagrindo nuspręsti, kad ieškovė dalyvavo kartelyje. Šią išvadą dar labiau patvirtina tai, kad ieškovė nuo pat pradžių buvo kaltinama tik smulkiu pažeidimu. Tačiau atliekant įrodymų vertinimą į tai nebuvo atsižvelgta, priešingai, įrodymais dėl trečiųjų asmenų padarytų pažeidimų, kuriuose ieškovė nedalyvavo, buvo remiamasi kaltinant ieškovę.
   Antruoju ieškinio pagrindu ieškovė nurodo senaties terminą. Nuo 2005 m. pradžios ji aptariamą distribucijos veiklą perleido kitai bendrovei, todėl persekiojant už seną pažeidimą negalima remtis 2005 m. pavasarį įvykusiais pirmaisiais senaties termino eigą nutraukiančiais veiksmais.


title: Byla T-156/08 P 2008 m. balandžio 24 d. R pateiktas apeliacinis skundas dėl 2008 m. vasario 19 d. Tarnautojų teismo nutarties byloje F-49/07 R prieš Komisiją

text:
               5.7.2008

               LT

               Europos Sąjungos oficialusis leidinys

               C 171/39

         2008 m. balandžio 24 d.R pateiktas apeliacinis skundas dėl 2008 m. vasario 19 d. Tarnautojų teismo nutarties byloje F-49/07 R prieš Komisiją

   (Byla T-156/08 P)
   (2008/C 171/75)
   Proceso kalba: prancūzų
   Šalys

      Apeliantė: R (Briuselis, Belgija), atstovaujama advokato Y. Minatchy

      Kita proceso šalis: Europos Bendrijų Komisija
   Apeliantės reikalavimai

               —

               Panaikinti 2008 m. vasario 19 d. Europos Sąjungos tarnautojų teismo nutartį byloje F-49/07.

               —

               Patenkinti apeliantės pirmojoje instancijoje pateiktus reikalavimus dėl panaikinimo ir nuostolių atlyginimo.

               —

               Priteisti iš atsakovės visas bylinėjimosi išlaidas.

         Apeliacinio skundo pagrindai ir pagrindiniai argumentai
   Apeliaciniu skundu apeliantė prašo panaikinti Tarnautojų teismo nutartį, atmetančią kaip nepriimtiną ieškinį, kuriuo ji prašė, pirma, panaikinti visą jos išbandymo laikotarpį bei visus su tuo susijusius dokumentus, įskaitant išbandymo laikotarpio pabaigos ataskaitą, ir, antra, priteisti nuostolius tariamai patirtai žalai atlyginti.
   Grįsdama apeliacinį skundą apeliantė nurodo, kad, pirma, buvo pažeista jos teisė į gynybą, nes Tarnautojų teismas neatsižvelgė į tam tikrą apeliantės pateiktą informaciją ir dokumentus ir, antra, buvo klaidingai aiškinamas Tarnautojų teismo procedūros reglamentas bei Europos Bendrijų pareigūnų tarnybos nuostatai. Taip pat apeliantė remiasi akivaizdžiomis faktinių aplinkybių vertinimo klaidomis.


title: Byla C-167/14: 2014 m. balandžio 7 d. pareikštas ieškinys byloje Europos Komisija/Graikijos Respublika

text:
               11.8.2014

               LT

               Europos Sąjungos oficialusis leidinys

               C 261/12

         2014 m. balandžio 7 d. pareikštas ieškinys byloje Europos Komisija/Graikijos Respublika

   (Byla C-167/14)
   2014/C 261/20
   Proceso kalba: graikų

      Šalys

      Ieškovė: Europos Komisija, atstovaujama G. Zavvos ir E. Manhaeve

      Atsakovė: Graikijos Respublika

      Ieškovės reikalavimai

               —

               Pripažinti, kad nesiėmusi visų būtinų priemonių 2007 m. spalio 25 d. Teisingumo Teismo sprendimui byloje C-440/06 Komisija/Graikijos Respublika įvykdyti, Graikijos Respublika neįvykdė įsipareigojimų pagal SESV 260 straipsnio 1 dalį;

               —

               nurodyti Graikijos Respublikai sumokėti Komisijai baudą, kurios dydis 47  462,40 EUR už kiekvieną vėlavimo įvykdyti sprendimą byloje C–440/06 dieną skaičiuojant nuo sprendimo šioje byloje paskelbimo dienos iki sprendimo byloje C–440/06 įvykdymo dienos;

               —

               nurodyti Graikijos Respublikai sumokėti Komisijai 5  191,20 EUR sumą per dieną, skaičiuojant nuo sprendimo byloje C–440/06 paskelbimo dienos iki sprendimo šioje byloje paskelbimo dienos arba iki sprendimo byloje C–440/06 įvykdymo dienos, jei ta diena būtų ankstesnė;

               —

               priteisti iš Graikijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Dėl baudos nustatymo tvarkos Komisija primena [šią informaciją]:

               A –

                  Norminių nuostatų, kurios buvo pažeistos, svarba: tai yra 1991 m. gegužės 21 d. Tarybos direktyvos 91/271/EEB dėl miesto nuotėkų valymo (1), kuri susijusi su miesto nuotėkų surinkimu, valymu bei išleidimu ir nuotėkų iš tam tikrų pramonės sektorių valymu bei išleidimu, 3 ir 4 straipsniai. Šios direktyvos tikslas – apsaugoti aplinką nuo išleidžiamų minėtųjų nuotėkų žalingo poveikio.
               Komisija teigia, kad neišvalytų atliekų (tai yra atliekos, kurios buvo visiškai nevalomos neturint integruotos nuotėkų surinkimo sistemos ir (arba) filtravimo įrenginio) išleidimas į paviršinius vandenis sukelia taršą, kuriai būdingas deguonies pusiausvyros sutrikdymas, o papildomos maistinės medžiagos (ypač azoto ir fosforo junginiai) daro didelį poveikį tokio vandens ir su juo susijusių ekosistemų kokybei (taip keliant grėsmę, pavyzdžiui, žuvų populiacijoms).
               Be to, kalbant apie miesto nuotėkas, kurios buvo nepakankamai išvalytos (valymo įrenginiai neatliko antrinio valymo arba atliko reikalavimų neatitinkantį antrinį valymą), vien pirminio valymo nepakanka, kad būtų išvengta bet kokios taršos rizikos ir vandens bei gretimų ekosistemų kokybės blogėjimo. Iš tiesų per didelis maistinių medžiagų (azoto ir fosforo junginių) išleidimas į paviršinius vandenis yra esminis eutrafikacijos reiškinio (dumblių bei aukštesniųjų augmenijos formų augimas) paplitimo veiksnys, kuris didina deguonies pusiausvyros vandenyje sutrikdymo riziką, žuvų populiacijų ir kitų vandenyje esančių organizmų nykimą ir žalą gretimoms žemės ekosistemoms. Būtent dėl šios priežasties Direktyvos 91/271/EEB 4 straipsnyje numatyta, kad iš aglomeracijų, turinčių daugiau kaip 15000 g.e. (gyventojų ekvivalentas), visoms išleidžiamoms nuotėkoms prieš jas išleidžiant, turi būti taikomas antrinis arba jam prilygstantis valymas.
               Komisijos nuomone, visų nuotėkų iš Graikijos aglomeracijų, turinčių daugiau kaip 15000 g.e., surinkimas ir valymas yra gyvybiškai svarbus siekiant išsaugoti ir pagerinti paviršinio vandens, vandens ekosistemų ir žemės ekosistemų, kurios tiesiogiai priklauso nuo atitinkamo vandens, kokybę, bet taip pat užtikrinti visišką ir teisingą kitų Europos Sąjungos direktyvų taikymą.
               Tačiau, nepaisant Graikijos valdžios institucijų pastangų ir priemonių, kurių buvo imtasi pastaraisiais metais, aišku, kad iki šiol iš 23 aglomeracijų, dėl kurių buvo priimtas 2007 m. spalio 25 d. Sprendimas, šešiose aglomeracijose, turinčiose daugiau nei 15  000 g.e. (penkios jų yra Rytų Atikos regione, kuris vienas iš Graikijos regionų, su didžiausiu gyventojų tankumu), nesilaikoma Direktyvos 91/271/EEB 3 ir 4 straipsnių nuostatų. Šių šešių aglomeracijų gyventojų ekvivalentas siekia 1 24  000 (16  000 Lefkimyje, 25  000 Nea Makrėje, 17  000 Markopule, 20  000 Koropyje, 18  000 Rafinoje ir 28  000 Artemidoje).

               B –

                  Pažeidimo pasekmės bendriems ir atskiriems interesams: Nevisiškas Teisingumo Teismo sprendimo byloje C–440/06 įvykdymas kelia didelės aplinkos taršos riziką ir daro poveikį žmonių sveikatai. Komisijos nuomone, nevisiškas Teisingumo Teismo sprendimo byloje C–440/06 įvykdymas lemia paviršinių vandenų eutrofikaciją, kuri galėtų sukelti riziką gerai ekologinei ir cheminei situacijai bei vandens ir žemės ekosistemos išsaugojimui. Todėl Komisija teigia, kad nevisiškas sprendimo įvykdymas gali turėti įtakos kitų Europos Sąjungos direktyvų, kaip antai 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus (2), 2006 m. vasario 15 d. Europos Parlamento ir Tarybos direktyva 2006/7/EB dėl maudyklų vandens kokybės valdymo (3) ir 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (4), įgyvendinimui.
               Be to, Komisija tvirtina, kad nevisiškas Teisingumo Teismo įvykdymas daro neigiamą poveikį piliečių galimybei naudotis pakankamai švariais paviršiniais vandenimis pramoginei veiklai (žvejybos, maudynių, buriavimo, ekskursijų ir kt.). Be to, gali būti, kad nevisiškas sprendimo įvykdymas turės įtakos tiek vandens, skirto žmonėms vartoti, kokybei, tiek žmonių sveikatai.

      (1)  OL L 135, p. 40; 2004 m. specialusis leidimas lietuvių k., 15 sk., 2 t., p. 2.

      (2)  OL L 327, p. 1; 2004 m. specialusis leidimas lietuvių k., 15 sk., 5 t., p. 275.

      (3)  OL L 64, p. 37.

      (4)  OL L 206, p. 7; 2004 m. specialusis leidimas lietuvių k., 15 sk., 2 t., p. 102.


title: Byla T-234/13: 2013 m. balandžio 23 d. pareikštas ieškinys byloje Lucart France prieš Komisiją

text:
               15.6.2013

               LT

               Europos Sąjungos oficialusis leidinys

               C 171/38

         2013 m. balandžio 23 d. pareikštas ieškinys byloje Lucart France prieš Komisiją

   (Byla T-234/13)
   2013/C 171/74
   Proceso kalba: prancūzų

      Šalys

      Ieškovė: Lucart France (Torvilliers, Prancūzija), atstovaujama advokatų J.-M. Leprêtre ir N. Chahid-Nouraï

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               nedelsiant remiantis SESV 263 straipsniu panaikinti 2013 m. vasario 7 d. Komisijos direktyvą 2013/2/ES, kuria iš dalies keičiamas Europos Parlamento ir Tarybos direktyvos 94/62/EB dėl pakuočių ir pakuočių atliekų I priedas, tiek, kiek ja į pakuočių pavyzdžių sąrašą įrašyti prakalai, išskyrus naudojamas pramonei,

               —

               priteisti iš Europos Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi šešiais pagrindais, kurie iš esmės yra tokie patys ar panašūs į nurodytuosius byloje T-202/13, Group’Hygiène prieš Komisiją.


title: Byla T-179/07 2008 m. rugsėjo 24 d. Pirmosios instancijos teismo sprendimas byloje Anvil Knitwear prieš VRDT — Aprile e Aprile (Aprile) (Bendrijos prekių ženklas — Protesto procedūra — Vaizdinio Bendrijos prekių ženklo Aprile paraiška — Ankstesnis žodinis prekių ženklas ANVIL — Santykinis atsisakymo registruoti pagrindas — Supainiojimo galimybės nebuvimas — Pareiga motyvuoti — Teisė į gynybą — Reglamento (EB) Nr. 40/94 8 straipsnio 1 dalies b punktas bei 73 ir 74 straipsniai)

text:
               8.11.2008

               LT

               Europos Sąjungos oficialusis leidinys

               C 285/39

         2008 m. rugsėjo 24 d. Pirmosios instancijos teismo sprendimas byloje Anvil Knitwear prieš VRDT — Aprile e Aprile (Aprile)
   (Byla T-179/07) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „Aprile“ paraiška - Ankstesnis žodinis prekių ženklas ANVIL - Santykinis atsisakymo registruoti pagrindas - Supainiojimo galimybės nebuvimas - Pareiga motyvuoti - Teisė į gynybą - Reglamento (EB) Nr. 40/94 8 straipsnio 1 dalies b punktas bei 73 ir 74 straipsniai)
   (2008/C 285/71)
   Proceso kalba: anglų
   Šalys

      Ieškovė: Anvil Knitwear, Inc. (Niujorkas, Jungtinės Valstijos), atstovaujama advokatų G. Würtenberger, R. Kunze ir T. Wittmann

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama S. Laitinen ir O. Mondéjar Ortuño

      Kita procedūros VRDT Apeliacinėje taryboje šalis: Aprile e Aprile Srl (Argelato, Italija)
   Dalykas
   Ieškinys dėl 2007 m. kovo 22 d. VRDT antrosios apeliacinės tarybos sprendimo (byla R 1076/2006-2), susijusio su protesto procedūra tarp Anvil Knitwear, Inc. ir Aprile e Aprile Srl.

   Rezoliucinė dalis

               1.

               Atmesti ieškinį.

               2.

               Priteisti iš Anvil Knitwear, Inc. bylinėjimosi išlaidas.

      (1)  OL C 170, 2007 7 21.


title: 2005 m. birželio 7 d. Pirmosios Instancijos Teismo sprendimas, Byloje T-316/03 Münchener Rückversicherungs-Gesellschaft prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Žodinis žymuo „MunichFinancialServices“ — Absoliutus atmetimo pagrindas — Aprašomasis pobūdis — Reglamento (EB) Nr. 40/94 7 straipsnio 1 dalies c punktas)

text:
               6.8.2005

               LT

               Europos Sąjungos oficialusis leidinys

               C 193/26

      PIRMOSIOS INSTANCIJOS TEISMO SPRENDIMAS

   2005 m. birželio 7 d.
   Byloje T-316/03 Münchener Rückversicherungs-Gesellschaft prieš Vidaus rinkos derinimo tarnybą (prekių ženklams ir pramoniniam dizainui) (VRDT) (1)

   (Bendrijos prekių ženklas - Žodinis žymuo „MunichFinancialServices“ - Absoliutus atmetimo pagrindas - Aprašomasis pobūdis - Reglamento (EB) Nr. 40/94 7 straipsnio 1 dalies c punktas)
   (2005/C 193/43)
   Proceso kalba: vokiečių
   Byloje T-316/03 Münchener Rückversicherungs-Gesellschaft AG, įsteigta Miunchene (Vokietija), atstovaujama G. Würtenberger ir R. Kunze, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą D. Schennen ir G. Schneider, dėl ieškinio, pareikšto dėl 2003 m. birželio 26 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimo (byla R 337/2002-4), susijusio su prašymu įregistruoti Bendrijos prekių ženklu žodinį žymenį „MunichFinancialServices“, Pirmosios instancijos teismas (penktoji kolegija), kurį sudaro pirmininkas M. Vilaras ir teisėjai M. E. Martins Ribeiro ir K. Jürimäe; sekretorė C. Kristensen, administratorė, 2005 m. birželio 7 d. priėmė sprendimą, kurio rezoliucinėje dalyje nurodyta:

               1.

               Atmesti ieškinį.

               2.

               Priteisti iš ieškovės bylinėjimosi išlaidas.

      (1)  OL C 289, 2003 11 29.


title: Byla T-164/09: 2009 m. balandžio 3 d. pareikštas ieškinys byloje Kitou prieš Europos duomenų apsaugos priežiūros pareigūną

text:
               4.7.2009

               LT

               Europos Sąjungos oficialusis leidinys

               C 153/44

         2009 m. balandžio 3 d. pareikštas ieškinys byloje Kitou prieš Europos duomenų apsaugos priežiūros pareigūną
   (Byla T-164/09)
   2009/C 153/88
   Proceso kalba: prancūzų

      Šalys

      Ieškovė: Erasmia Kitou (Briuselis, Belgija), atstovaujama advokato S. Pappas

      Atsakovas: Europos duomenų apsaugos priežiūros pareigūnas

      Ieškovės reikalavimai

               —

               Pripažinti, kad Reglamentas (EB) Nr. 1049/2001 netaikytinas.

               —

               Nepatenkinus šio reikalavimo, pripažinti, kad padaryta teisės klaida kartu taikant Reglamentą (EB) Nr. 1049/2001 ir Reglamentą (EB) Nr. 45/2001.

               —

               Panaikinti CEPD sprendimą 2008-0600.

               —

               Priteisti iš atsakovo bylinėjimosi išlaidas.

      Ieškinio pagrindai ir pagrindiniai argumentai

   Ieškovė prašo panaikinti Europos duomenų apsaugos priežiūros pareigūno sprendimą, kuriame pastarasis nusprendė, kad tam tikrų duomenų, susijusių su jos karjera Europos Bendrijų Komisijoje, atskleidimas vykstant procesui nacionaliniame teisme neprieštarauja Reglamentų Nr. 45/2001 (1) ir 1049/2001 (2) nuostatoms.
   Savo ieškiniui pagrįsti ieškovė nurodo, kad:

               —

               Ginčijamas sprendimas yra nepagrįstas tiek, kiek jis paremtas Reglamentu Nr. 1049/2001, kuris netaikytinas šioje byloje, nes prašymas susipažinti su dokumentais susijęs ne su dokumentu Reglamento Nr. 1049/2001 prasme, o išimtinai su asmeniniais duomenimis.

               —

               Netgi darant prielaidą, kad Reglamentai Nr. 1049/2001 ir 45/2001 kartu taikomi šioje byloje, atsakovas juos klaidingai taikė manydamas, kad Reglamente Nr. 45/2001 nustatytos sąlygos dėl asmens duomenų tvarkymo taikomos, tik jei taikoma Reglamento Nr. 1049/2001 dėl galimybės susipažinti su dokumentais 4 straipsnio 1 dalies b punkte numatyta išimtis.

               —

               Atsakovas pažeidė Reglamento Nr. 45/2001 nuostatas, nes prašymas susipažinti nebuvo susijęs su dokumentu ir nebuvo pagrįstas Reglamento Nr. 42/2001 5 straipsnyje numatytomis teisėto asmens duomenų tvarkymo sąlygomis.

      (1)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001, p. 1; 2004 m. specialusis leidimas lietuvių k., 13 sk., 26 t., p. 102)

      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).


title: Byla T-231/12: 2012 m. gegužės 30 d. pareikštas ieškinys byloje Rocket Dog Brands prieš VRDT– Julius-K9 (JULIUS K9)

text:
               28.7.2012

               LT

               Europos Sąjungos oficialusis leidinys

               C 227/27

         2012 m. gegužės 30 d. pareikštas ieškinys byloje Rocket Dog Brands prieš VRDT– Julius-K9 (JULIUS K9)

   (Byla T-231/12)
   2012/C 227/47
   Kalba, kuria surašytas ieškinys: anglų

      Šalys

      Ieškovė: Rocket Dog Brands LLC (Heywood, JAV), atstovaujama baristerio C. Aikens

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Julius-K9 bt (Szigetszentmiklós, Vengrija)

      Reikalavimai

   Ieškovė Bendrojo Teismo prašo:

               —

               panaikinti 2012 m. kovo 21 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą (R 1124/2011-4) tiek, kiek juo atmestas protestas dėl visų 25 klasės prekių ir

               —

               įpareigoti prekių ženklo registracijos paraišką pateikusį asmenį padengti protestą pateikusio asmens patirtas bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis

      Prašomas įregistruoti Bendrijos prekių ženklas: žodinis prekių ženklas JULIUS K9 18, 25 ir 28 klasių prekėms — Bendrijos prekių ženklo paraiškos Nr. 8 542 201

      Prekių ženklo ar žymens, kuriuo remtasi per protesto procedūrą, savininkė: ieškovė

      Prekių ženklas ar žymuo, kuriuo remiamasi: du vaizdiniai prekių ženklai, kuriuos vaizduojamas šuo, sukryžiuoti kaulai ir raidės bei skaičiaus kombinacija „K 9“ 14, 18 ir 25 klasių prekėms

      Protestų skyriaus sprendimas: atmesti protestą

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas


title: Byla T-23/05 Eric Gippini Fournier 2005 m. sausio 10 d. pareikštas ieškinys Europos Bendrijų Komisijai

text:
               2.4.2005

               LT

               Europos Sąjungos oficialusis leidinys

               C 82/37

         Eric Gippini Fournier 2005 m. sausio 10 d. pareikštas ieškinys Europos Bendrijų Komisijai
   (Byla T-23/05)
   (2005/C 82/68)
   Proceso kalba: prancūzų
   2005 m. sausio 10 d. Europos Bendrijų Pirmosios instancijos teisme buvo pareikštas Eric Gippini Fournier, gyvenančio Briuselyje, atstovaujamo advokato Anouk Theissen, ieškinys Europos Bendrijų Komisijai.
   Ieškovas Pirmosios instancijos teismo prašo:

               1)

               panaikinti 2003 m. paaukštinimo procedūros metu priimtus sprendimus neskirti „GD pirmenybės balų“ ieškovui; atmesti jo skundą Paaukštinimų komitetui, kuris ketina skirti ieškovui „GD pirmenybės balus“ (arba „apeliacinius“ arba pirmenybės balus, neatsižvelgiant į jų pavadinimą); neskirti pirmenybės balų už darbą institucijos interesais pagal Pareigūnų tarnybos nuostatų bendrųjų 45 straipsnį įgyvendinančių nuostatų 9 straipsnį;

               2)

               priteisti iš Komisijos 2 500 eurų padarytos moralinės žalos atlyginimą ieškovui;

               3)

               priteisti iš Komisijos bylinėjimosi išlaidas.

         Teisiniai pagrindai ir pagrindiniai argumentai
   Ieškovas Komisijos pareigūnas nuo 2002 m. kovo 6 d. iki 2003 m. spalio 6 d. tarnybos interesais buvo perkeltas į Teisingumo teismą tvirtina, kad buvo neteisėtai taikomos Pareigūnų tarnybos nuostatų bendrosios 45 straipsnį įgyvendinančios nuostatos, nes jo nuopelnai nebuvo palyginti su kitų Generalinių direktoratų pareigūnų nuopelnais. Be to, jis tvirtina, kad dauguma pirmenybės balų grupių yra neteisėtos, nes jos pažeidžia Pareigūnų tarnybos nuostatų 45 straipsnį ir nediskriminacijos principą.
   Ieškovas remiasi Pareigūnų tarnybos nuostatų 5, 25, 43 ir 45 straipsnių, bendrųjų 43 straipsnį įgyvendinančių nuostatų 2 straipsnio 1 dalies antros pastraipos bei bendrųjų 45 straipsnį įgyvendinančių nuostatų 2 straipsnio 1 dalies ir 6 straipsnio 3, 4 ir 5 dalių pažeidimu. Be to, ieškovas remiasi proporcingumo, nediskriminacijos, vienodo požiūrio ir teisėtų lūkesčių principų pažeidimu. Galiausiai ieškovas tvirtina, kad buvo pažeista procedūra, piktnaudžiaujama įgaliojimais, nebuvo motyvuota ir pranešta apie įvairias priemones ir sprendimus bei buvo padarytos akivaizdžios vertinimo klaidos.


title: Byla C-411/13 P: 2014 m. gegužės 8 d. Teisingumo Teismo nutartis byloje Vidaus rinkos derinimo tarnyba (prekių ženklams ir pramoniniam dizainui) (VRDT)/Sanco, SA (Apeliacinis skundas — Bendrijos prekių ženklas — Vaizdinis prekių ženklas, kuriame pavaizduota višta — Vaizdinio nacionalinio prekių ženklo, kuriame pavaizduota višta, savininko protestas — Dalies protesto atmetimas)

text:
               11.8.2014

               LT

               Europos Sąjungos oficialusis leidinys

               C 261/8

         2014 m. gegužės 8 d. Teisingumo Teismo nutartis byloje Vidaus rinkos derinimo tarnyba (prekių ženklams ir pramoniniam dizainui) (VRDT)/Sanco, SA

   (Byla C-411/13 P) (1)

   ((Apeliacinis skundas - Bendrijos prekių ženklas - Vaizdinis prekių ženklas, kuriame pavaizduota višta - Vaizdinio nacionalinio prekių ženklo, kuriame pavaizduota višta, savininko protestas - Dalies protesto atmetimas))
   2014/C 261/12
   Proceso kalba: ispanų

      Šalys

      Apeliantė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama J. Crespo Carrillo ir A. Folliard-Monguiral

      Kita proceso šalis: Sanco, SA, atstovaujama abogado A. Segura Roda,

      Rezoliucinė dalis

               1.

               Atmesti apeliacinį skundą.

               2.

               Priteisti iš Vidaus rinkos derinimo tarnybos (prekių ženklams ir pramoniniam dizainui) (VRDT) bylinėjimosi išlaidas.

      (1)  OL C 260, 2013 9 7.


title: Byla T-73/08 2008 m. vasario 11 d. pareikštas ieškinys byloje Berliner Institut für Vergleichende Sozialforschung prieš Komisiją

text:
               26.4.2008

               LT

               Europos Sąjungos oficialusis leidinys

               C 107/33

         2008 m. vasario 11 d. pareikštas ieškinys byloje Berliner Institut für Vergleichende Sozialforschung prieš Komisiją

   (Byla T-73/08)
   (2008/C 107/54)
   Proceso kalba: vokiečių
   Šalys

      Ieškovė: Berliner Institut für Vergleichende Sozialforschung eV (Berlynas, Vokietija), atstovaujama advokato B. Henning

      Atsakovė: Europos Bendrijų Komisija
   Ieškovės reikalavimai

               —

               Panaikinti 2007 m. lapkričio 26 d. atsakovės sprendimą, kuriuo reikalaujama grąžinti 2 322 807 EUR sumą, kuri buvo išmokėtą pagal „Daphne Grant sutartį JLS/DAP/2004-1/080/YC“;

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   2005 m. gegužę ieškovė ir Komisija pasirašė sutartį dėl paramos projektui pagal Daphne II programą (1) įgyvendinimo. 2007 m. lapkričio 26 d. skolos raštu atsakovė iš ieškovės pareikalavo grąžinti dalį pagal šią sutartį įvykdyto mokėjimo. Ieškovė pareiškė šį ieškinį dėl šio sprendimo.
   Grįsdama savo ieškinį ieškovė, visų pirma, nurodo, kad ginčijamuoju sprendimu buvo pažeista motyvavimo pareiga. Antra, buvo pažeistas teisės į teisingą teismą principas, nes ieškovei nebuvo suteiktas tinkamas laikotarpis pateikti savo pastabas ir papildomus dokumentus. Galiausiai, ieškovė teigia, kad ginčijamas sprendimas grindžiamas klaidingu faktų vertinimu.

      (1)  2004 m. balandžio 21 d. Europos Parlamento ir Tarybos sprendimas Nr. 803/2004/EB, patvirtinantis Bendrijos veiksmų programą (2004–2008 m.) dėl prevencinių priemonių ir kovos su smurtu prieš vaikus, jaunimą, moteris ir aukų bei rizikos grupių apsaugos (Daphne II programa) (OL L 143, p. 1).


title: Byla T-234/14: 2015 m. kovo 17 d. Bendrojo Teismo nutartis byloje Mammoet Salvage/Komisija (Ieškinys dėl neveikimo ir žalos atlyginimo — Sutartinė atsakomybė — Deliktinė atsakomybė — Nepriimtinumu grindžiamas prieštaravimas — Aštuntasis Europos plėtros fondas — 74 laivų liekanų pašalinimo iš Nuadibu įlankos darbai — Ieškovės ir Mauritanijos sudaryta sutartis, už kurios finansavimą Sąjungos lėšomis laidavo Komisija — Sutarties vykdymas — Sąjungos mokėjimo pareigų pagal sutartį pasibaigimo termino atidėjimas — Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys)

text:
               26.5.2015

               LT

               Europos Sąjungos oficialusis leidinys

               C 171/24

         2015 m. kovo 17 d. Bendrojo Teismo nutartis byloje Mammoet Salvage/Komisija

   (Byla T-234/14) (1)

   ((Ieškinys dėl neveikimo ir žalos atlyginimo - Sutartinė atsakomybė - Deliktinė atsakomybė - Nepriimtinumu grindžiamas prieštaravimas - Aštuntasis Europos plėtros fondas - 74 laivų liekanų pašalinimo iš Nuadibu įlankos darbai - Ieškovės ir Mauritanijos sudaryta sutartis, už kurios finansavimą Sąjungos lėšomis laidavo Komisija - Sutarties vykdymas - Sąjungos mokėjimo pareigų pagal sutartį pasibaigimo termino atidėjimas - Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys))
   (2015/C 171/29)
   Proceso kalba: nyderlandų

      Šalys

      Ieškovė: Mammoet Salvage BV (Roterdamas, Nyderlandai), atstovaujama advokatų P. Kuypers ir A. Schadd

      Atsakovė: Europos Komisija, atstovaujama P. Van Nuffel ir S. Bartelt

      Dalykas

   Pagal SESV 265 straipsnį pateiktas prašymas konstatuoti, kad Komisija neteisėtai neišnagrinėjo ieškovės prašymo pratęsti terminą, kada pasibaigia Sąjungos pareiga apmokėti sąskaitas pagal sutartį, sudarytą tarp ieškovės ir Mauritanijos Islamo Respublikos, dėl 74 laivų liekanų pašalinimo iš Nuadibu įlankos, už kurios finansavimą Europos Sąjungos lėšomis iš Aštuntojo Europos plėtros fondo laidavo Komisija, šio reikalavimo nepatenkinus, prašymas įpareigoti Komisiją apmokėti, remiantis sutartine Sąjungos atsakomybe, ieškovei sąskaitas, išrašytas pagal minėtą sutartį, o nepatenkinus ir šio reikalavimo – prašymas konstatuoti deliktinę Sąjungos atsakomybę

      Rezoliucinė dalis

               1)

               Atmesti ieškinį.

               2)

               Priteisti iš Mammoet Salvage bylinėjimosi išlaidas.

      (1)  OL C 184, 2014 6 16.


title: Byla F-94/11: 2011 m. rugsėjo 28 d. pareikštas ieškinys — ZZ prieš Komisiją

text:
               3.12.2011

               LT

               Europos Sąjungos oficialusis leidinys

               C 355/30

         2011 m. rugsėjo 28 d. pareikštas ieškinys — ZZ prieš Komisiją

   (Byla F-94/11)
   2011/C 355/53
   Proceso kalba: vokiečių

      Šalys

      Ieškovas: ZZ, atstovaujamas advokato H. Mannes

      Atsakovė: Europos Komisija

      Ginčo dalykas bei aprašymas

   EPSO sprendimo iš naujo pradėti bendrąjį konkursą EPSO/AD/26/05 ir pakviesti ieškovą į naują žodinį testą panaikinimas ir sprendimo, kuriuo ieškovas pašalintas iš konkurso dėl jo neatvykimo į testą, panaikinimas.

      Ieškovo reikalavimai

   Ieškovas prašo:

               —

               panaikinti atsakovės 2011 m. vasario 11 d. ir rugpjūčio 12 d. sprendimus,

               —

               pripažinti neteisėtu 2011 m. sausio 14 d. kvietimą į žodinį testą,

               —

               konstatuoti, jog nėra pagrįstas naujo, atskiro testo ieškovui organizavimas siekiant ištaisyti esminius procedūrinius pažeidimus, kurie nustatyti ankstesniame teismo sprendime (F-5/08),

               —

               konstatuoti, kad atsakovė turi teisę įrašyti ieškovą į rezervo sąrašą ir neorganizuodama naujo testo,

               —

               konstatuoti, kad atsakovė turi deramai atlyginti žalą, kurią ieškovas tariamai patyrė dėl uždelsimo, ir nediskriminuoti ieškovo kitų konkurso laureatų atžvilgiu,

               —

               priteisti iš atsakovės bylinėjimosi išlaidas,

               —

               kaip atsargumo priemonės — priimti sprendimą už akių.


title: Byla C-200/13 P: 2016 m. balandžio 21 d. Teisingumo Teismo (penktoji kolegija) sprendimas byloje Europos Sąjungos Taryba/Bank Saderat Iran, Europos Komisija (Apeliacinis skundas — Bendra užsienio ir saugumo politika — Kova su branduolinių ginklų platinimu — Irano Islamo Respublikai taikomos ribojamosios priemonės — Irano banko lėšų įšaldymas — Pareiga motyvuoti — Akto priėmimo procedūra — Akivaizdi vertinimo klaida)

text:
               13.6.2016

               LT

               Europos Sąjungos oficialusis leidinys

               C 211/2

      2016 m. balandžio 21 d. Teisingumo Teismo (penktoji kolegija) sprendimas byloje Europos Sąjungos Taryba/Bank Saderat Iran, Europos Komisija

      (Byla C-200/13 P) (1)

      ((Apeliacinis skundas - Bendra užsienio ir saugumo politika - Kova su branduolinių ginklų platinimu - Irano Islamo Respublikai taikomos ribojamosios priemonės - Irano banko lėšų įšaldymas - Pareiga motyvuoti - Akto priėmimo procedūra - Akivaizdi vertinimo klaida))
      (2016/C 211/02)
      Proceso kalba: anglų

         Šalys

         Apeliantė: Europos Sąjungos Taryba, atstovaujama S. Boelaert ir M. Bishop

         Kitos proceso šalys: Bank Saderat Iran, atstovaujamas QC D. Wyatt, baristerio R. Blakeley ir solisitorių S. Jeffrey, S. Ashley ir A. Irvine; Europos Komisija, atstovaujama D. Gauci ir M. Konstantinidis

         Apeliantės pusėje įstojusi į bylą šalis: Jungtinė Didžiosios Britanijos ir Šiaurės Airijos Karalystė, atstovaujama L. Christie ir S. Behzadi-Spencer, padedamų baristerės S. Lee

         Rezoliucinė dalis

                  1.

                  Atmesti apeliacinį skundą.

                  2.

                  Atmesti priešpriešinį apeliacinį skundą.

                  3.

                  Europos Sąjungos Taryba padengia savo ir Bank Saderat Iran abiejose instancijose patirtas bylinėjimosi išlaidas, išskyrus išlaidas, susijusias su priešpriešinio apeliacinio skundo nagrinėjimu.

                  4.

                  Bank Saderat Iran padengia savo ir Europos Sąjungos Tarybos patirtas bylinėjimosi išlaidas, susijusias su priešpriešinio apeliacinio skundo nagrinėjimu.

                  5.

                  Jungtinė Didžiosios Britanijos ir Šiaurės Airijos Karalystė ir Europos Komisija pačios padengia savo abiejose instancijose patirtas bylinėjimosi išlaidas.

         (1)  OL C 171, 2013 6 15.


title: Byla F-28/13: 2013 m. kovo 27 d. pareikštas ieškinys byloje ZZ prieš Komisiją

text:
               20.7.2013

               LT

               Europos Sąjungos oficialusis leidinys

               C 207/57

         2013 m. kovo 27 d. pareikštas ieškinys byloje ZZ prieš Komisiją

   (Byla F-28/13)
   2013/C 207/94
   Proceso kalba: prancūzų

      Šalys

      Ieškovas: ZZ, atstovaujamas advokato E. Boigelot

      Atsakovė: Europos Komisija

      Ginčo dalykas bei aprašymas

   Sprendimų atlikti kelis išskaičiavimus iš ieškovo 2012 m. birželio, liepos, rugpjūčio, rugsėjo ir spalio atlyginimų, panaikinimas

      Ieškovo reikalavimai

               —

               Panaikinti 2012 m. liepos 6 d. Individualių išmokų administravimo ir mokėjimo biuro (PMO) raštą, kuriuo PMO informuoja ieškovą apie savo sprendimą laikytis 2012 m. kovo 30 d. OLAF rekomendacijos ir patikslino, kad: (i) išskaičiavo iš jo 2012 m. birželio mėnesio atlyginimo 5 530 eurų (nepagrįstai išmokėtos išmokos), (ii) bus išskaičiuota iš jo 2012 m. liepos mėn. atlyginimo 3 822,80 eurų (delspinigiai iš nepagrįstai išmokėtas sumas) ir (iii) bus išskaičiuoti 2 372 eurai (medicinos išlaidų atlyginimas) bei 699,20 eurų (palūkanos) iš jo 2012 m. rugpjūčio mėn. atlyginimo.

               —

               Panaikinti taikytus išskaičiavimus iš ieškovo atlyginimų už 2012 m. birželio, rugpjūčio, rugsėjo ir spalio mėnesius ir, prireikus, visus kitus, kurie bus atlikti įgyvendinant ginčijamą sprendimą.

               —

               Panaikinti 2012 m. liepos 10 d. raštą, kuriuo reikalaujama išskaičiuoti bendrą 3 071,20 eurų sumą iš jo mėnesinio atlyginimo už 2012 m. rugpjūčio mėn., o jei ši skolos suma pasirodytų pernelyg didelė, kad ją būtų galima išskaičiuoti vienu metu, išskaityti iš kelių mėnesių atlyginimo.

               —

               Panaikinti 2012 m. liepos 20 d. raštą, kuriuo ieškovas informuojamas, kad jo skyrius negalėjo įrašyti į liepos atlyginimo lapelį 3 822,80 eurų išieškotiną sumą, atitinkančią palūkanas, ir kad visa ši suma bus išieškota iš 2012 m. spalio mėnesio atlyginimo, po to, kai bus atlikti išieškojimai 2012 m. rugpjūčio ir rugsėjo mėnesiais.

               —

               Iš dalies panaikinti 2012 m. gruodžio 17 d. priimtą sprendimą ir praneštą tą pačią dieną tiek, kiek juo atmestas ieškovo skundas dėl dienpinigių ir ginčijamų išmokų.

               —

               Įpareigoti Komisiją sumokėti kompensacines palūkanas, kurios būtų pradėtos skaičiuoti nuo 2012 m. birželio mėn. už 5 530 eurų sumą, 2012 m. rugpjūčio — už pirmą 1 535,60 eurų sumą, 2012 m. rugsėjo — už 1 535,60 eurų sumą ir 2012 m. spalio — už 3 822,80 eurų sumą iki to momento, kai šios sumos bus jam grąžintos, atsižvelgiant į 3 071,20 eurų sumos grąžinimą už 2013 m. sausį, nuo kurios kompensacinės palūkanos nemokamos.

               —

               Priteisti iš Komisijos bylinėjimosi išlaidas.


title: Byla C-103/06 2008 m. balandžio 3 d. Teisingumo Teismo (trečioji kolegija) sprendimas ( Tribunal des affaires de sécurité sociale de Paris (Prancūzija) prašymas priimti prejudicinį sprendimą) Philippe Derouin prieš Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf) (Darbuotojų migrantų socialinė apsauga — Reglamentas (EEB) Nr. 1408/71 — Prancūzijoje gyvenantys ir joje savarankišką veiklą vykdantys darbuotojai — Bendroji socialinė įmoka — Įmoka socialinei skolai padengti — Atsižvelgimas į pajamas, gautas kitoje valstybėje narėje ir joje apmokestinamas pagal dvigubo apmokestinimo išvengimo susitarimą)

text:
               24.5.2008

               LT

               Europos Sąjungos oficialusis leidinys

               C 128/4

         2008 m. balandžio 3 d. Teisingumo Teismo (trečioji kolegija) sprendimas (Tribunal des affaires de sécurité sociale de Paris (Prancūzija) prašymas priimti prejudicinį sprendimą) Philippe Derouin prieš Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf)

   (Byla C-103/06) (1)

   (Darbuotojų migrantų socialinė apsauga - Reglamentas (EEB) Nr. 1408/71 - Prancūzijoje gyvenantys ir joje savarankišką veiklą vykdantys darbuotojai - Bendroji socialinė įmoka - Įmoka socialinei skolai padengti - Atsižvelgimas į pajamas, gautas kitoje valstybėje narėje ir joje apmokestinamas pagal dvigubo apmokestinimo išvengimo susitarimą)
   (2008/C 128/05)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal des affaires de sécurité sociale de Paris
   Šalys pagrindinėje byloje

      Ieškovas: Philippe Derouin
   Atsakovė: Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf)
   Dalykas
   Prašymas priimti prejudicinį sprendimą — Tribunal des affaires de sécurité sociale de Paris — 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL L 149, p. 2), iš dalies pakeisto ir atnaujinto 1983 m. birželio 2 d. Tarybos reglamentu (EEB) Nr. 2001/83 (OL L 230, p. 6), išaiškinimas — Atsižvelgimas į savarankiškai dirbančio asmens, kuriam taikomi Prancūzijos socialinės teisės aktai, pajamas, kurias jis gavo kitoje valstybėje narėje ir kurios šioje valstybėje apmokestinamos taikant dvigubo apmokestinimo konvenciją, siekiant apskaičiuoti jam priklausančias mokėti bendrąją socialinę įmoką (contribution sociale généralisée) ir įmoką socialinei skolai padengti (contribution pour le remboursement de la dette sociale)
   Rezoliucinė dalis
   1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeistas ir atnaujintas 1999 m. vasario 8 d. Tarybos reglamentu (EB) Nr. 307/1999, turi būti aiškinamas taip, kad jis nedraudžia valstybei narei, kurios socialinės teisės aktai yra vieninteliai taikomi savarankiškai dirbančiam asmeniui, nuolatiniam gyventojui, į tokių įmokų, kaip antai bendroji socialinė įmoka ir įmoka socialinei skolai padengti, apskaičiavimo pagrindą neįtraukti šio darbuotojo kitoje valstybėje narėje gautų pajamų remiantis, be kita ko, dvigubo apmokestinimo išvengimo pajamų mokesčių srityje susitarimu.

      (1)  OL C 108, 2006 5 6.


title: Byla C-566/13: 2014 m. kovo 25 d. Teisingumo Teismo pirmininko nutartis byloje ( Tribunal do Trabalho de Lisboa (Portugalija) prašymas priimti prejudicinį sprendimą) Jorge Ítalo Assis dos Santos/Banco de Portugal

text:
               16.6.2014

               LT

               Europos Sąjungos oficialusis leidinys

               C 184/25

         2014 m. kovo 25 d. Teisingumo Teismo pirmininko nutartis byloje (Tribunal do Trabalho de Lisboa (Portugalija) prašymas priimti prejudicinį sprendimą) Jorge Ítalo Assis dos Santos/Banco de Portugal

   (Byla C-566/13) (1)

   2014/C 184/42
   Proceso kalba: portugalų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 31, 2014 2 1.


title: Byla C-524/10: 2010 m. lapkričio 11 d. pareikštas ieškinys byloje Europos Komisija prieš Portugalijos Respubliką

text:
               29.1.2011

               LT

               Europos Sąjungos oficialusis leidinys

               C 30/20

         2010 m. lapkričio 11 d. pareikštas ieškinys byloje Europos Komisija prieš Portugalijos Respubliką

   (Byla C-524/10)
   ()
   2011/C 30/33
   Proceso kalba: portugalų

      Šalys

      Ieškovė: Europos Komisija, atstovaujama M. Afonso

      Atsakovė: Portugalijos Respublika

      Ieškovės reikalavimai

   Komisija Teisingumo Teismo prašo:

               —

               pripažinti, kad ūkininkams taikydama specialią sistemą, kuri nesuderinama su PVM direktyva (1) nustatyta sistema, nes suinteresuotosios šalys taip atleidžiamos nuo PVM mokėjimo, ir taikydama nulinio dydžio vienodo tarifo kompensacinį procentinį dydį bei taip vykdydama esminę negatyvią savo išteklių kompensaciją siekdama subalansuoti PVM surinkimą, Portugalijos Respublika neįvykdė įsipareigojimų pagal PAVM dirketyvos 296–298 straipsnius,

               —

               priteisti iš Portugalijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Portugalijos teisės aktuose nenumatyta vienodo tarifo kompensacija ūkininkams už sumokėtą pirkimo PVM. 2007 m. lapkričio 13 ir 14 d. Portugalijoje atlikus 2004 ir 2005 m. nuosavų išteklių auditą, Portugalijos valdžios institucijos nurodė, kad pagal specialią schemą apmokestinamų ūkininkų neatskaičiuotas pirkimo PVM 2004 m. sudarė apie 5,3 % pirkimų, o 2005 m. — 7,9 %. Nusprendusios, kad žemės ūkio sektoriuje surenkama per daug PVM, Portugalijos valdžios institucijos, apskaičiuodamas nuosavų išteklių vertinimo pagrindą, 2004 m. pritaikė maždaug 70 mln. eurų neigiamą kompensaciją. Nuodugniai išnagrinėjusi Portugalijos ūkininkams taikomos specialios schemos suderinamumą su PVM direktyva, Komisija nusprendė, kad Portugalijos Respublika nesilaiko įsipareigojimų pagal PVM dirketyvos 296–298 straipsnius. Iš tikrųjų PVM direktyvoje numatyta bendra vienodo tarifo schema reikalauja nustatyti tinkamą kompensacijos dydį, kai atitinkami makroekonominiai duomenys rodo, jog ūkininkų, kuriems taikoma minėta speciali schema, sumokėto pirkimo PVM našta nebuvo lygi arba artima nuliui.
   Nors iš tiesų valstybėms narėms neleidžiama nustatyti vienodo tarifo kompensacinį procentinį dydį, kuris viršytų sumokėto pirkimo PVM dydį, nes tokios perteklinės kompensacijos būtų laikomos valstybės pagalba aptariamiems sektoriams, negalima daryti išvados, kad Portugalijos teisės aktai prieštarauja PVM direktyvai, nes tuose teisės aktuose nenumatyta jokia kompensacija ūkininkams, apmokestinamiems pagal specialią schemą. Valstybės narės negali savavališkai ignoruoti makroekonominių duomenų ir paprasčiausiai nuspręsti, kad nereikia išmokėti kokios nors kompensacijos dėl sumokėto pirkimo PVM. Tokiu atveju valstybės narė savo ūkininkams taikytų iš esmės kitokios koncepcijos ir kitokių tikslų siekiančią specialią schemą, nei PVM direktyvos XII antraštinės dalies 2 skyriuje nustatyta ir reglamentuojama bendra vienodo tarifo schema.
   Komisija mano, kad Portugalijos teisės aktuose nustatyta speciali schema ūkininkų atliekamoms operacijoms nėra tinkamas ir nuoseklus bendrosios sistemos taikymas. Iš tikrųjų pagal tuos teisės aktus tik atleidžiama nuo mokesčio ir todėl visiškai netaikoma PVM sistema visiems ūkininkams, kurie nepasirinko įprastinės apmokestinimo schemos. Kadangi ūkininkai, kuriems taikoma ši schema, vis dar sudaro didelę Portugalijos žemės ūkio sektoriaus dalį, toks nacionalinio teisės aktų leidėjo sprendimas sunkiai pažeidžia mokesčio universalumo principą, kuris reiškia, kad PVM turi būti surenkamas kaip įmanoma platesniu mastu ir kad jo taikymo sritis apimtų visus gamybos ir prekių paskirstymo etapus bei paslaugų teikimą. Be to, ūkininkų atliekamoms operacijoms taikomo atleidimo nuo mokesčio nustatymas nenumatytas jokioje PVM dirketyvos nuostatoje ir tiesiogiai prieštarauja minėtos direktyvos 296 straipsnio 1 daliai, pagal kurią valstybėms narėms leidžiama pasirinkti tik vieną iš trijų konkrečių schemų, taikomų ūkininkams: taikyti įprastinę schemą, taikyti supaprastintą schemą, nustatytą XII antraštinės dalies 1 skyriuje, arba taikyti tos pačios antraštinės dalies 2 skyriuje nustatytą bendrą vienodo tarifo schemą.

      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).


title: Byla T-472/13: 2013 m. rugpjūčio 30 d. pareikštas ieškinys byloje H. Lundbeck ir Lundbeck prieš Komisiją

text:
               9.11.2013

               LT

               Europos Sąjungos oficialusis leidinys

               C 325/47

         2013 m. rugpjūčio 30 d. pareikštas ieškinys byloje H. Lundbeck ir Lundbeck prieš Komisiją

   (Byla T-472/13)
   2013/C 325/76
   Proceso kalba: anglų

      Šalys

      Ieškovės: H. Lundbeck A/S (Valbiu, Danija), ir Lundbeck Ltd (Milton Keinsas, Jungtinė Karalystė), atstovaujama QC R. Subiotto ir T. Kuhn

      Atsakovė: Europos Komisija

      Reikalavimai

   Ieškovės Bendrojo Teismo prašo:

               —

               panaikinti 2013 m. birželio 19 d. Komisijos sprendimą C(2013) 3808 galutinis (byla COMP/39.226 — Lundbeck), apie kurį ieškovėms pranešta 2013 m. birželio 21 d.;

               —

               arba panaikinti šiuo sprendimu ieškovėms skirtas baudas;

               —

               arba labai sumažinti šiuo sprendimu ieškovėms skirtas baudas;

               —

               bet kuriuo atveju priteisti iš Komisijos su šia byla susijusias bylinėjimosi išlaidas; ir

               —

               imtis bet kurių kitų šio teismo nuomone tinkamų priemonių.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi dešimčia pagrindų.

               1.

               Pirmasis ieškinio pagrindas, susijęs su tuo, kad atsakovė neteisingai konstatavo, kad Lundbeck ir kitos susitarime dalyvaujančios įmonės buvo realios arba bent potencialios konkurentės, kaip tai suprantama pagal SESV 101 straipsnio 1 dalį.

               2.

               Antrasis ieškinio pagrindas, susijęs su tuo, kad atsakovė neteisingai įvertino su susitarimais dėl patentų susijusių piniginių pervedimų reikšmę, atsižvelgiant į SESV 101 straipsnio 1 dalį.

               3.

               Trečiasis ieškinio pagrindas, susijęs su tuo, kad atsakovės išvada, jog susitarimais dėl patentų konkurencija ribojama „dėl tikslo“ pagal SESV 101 straipsnio 1 dalį, pagrįsta klaidingu nusistovėjusių apribojimų dėl tikslo principų taikymu.

               4.

               Ketvirtasis ieškinio pagrindas, susijęs su tuo, kad atsakovės sprendimas klaidingas ir jame trūksta motyvų, kodėl atmestinas „patento apimties testas“, paprastai taikytinas vertinant susitarimus dėl patentų pagal SESV 101 straipsnio 1 dalį.

               5.

               Penktasis ieškinio pagrindas, susijęs su tuo, kad atsakovės sprendime Lundbeck veiksmų pobūdis iškraipomas ir nepaaiškinama, kaip šie vienašaliai veiksmai susiję su pažeidimo pagal SESV 101 straipsnio 1 dalį pripažinimu.

               6.

               Šeštasis ieškinio pagrindas, susijęs su tuo, kad atsakovė neatsižvelgė į visas aplinkybes, kuriomis buvo sudaryti susitarimai, ir suklydo pripažinusi, kad jų taikymo sritis viršijo Lundbeck patento teisės taikymo sritį.

               7.

               Septintasis ieškinio pagrindas, susijęs su tuo, kad atsakovė netinkamai išnagrinėjo šių susitarimų veiksmingumą pagal SESV 101 straipsnio 3 dalį.

               8.

               Aštuntasis ieškinio pagrindas, susijęs su tuo, kad atsakovės sprendimu pažeista Lundbeck teisė į gynybą, nes atsakovė sprendime pakeitė pareiškime apie kaltinimus nurodytus tariamo pažeidimo požymius, nesuteikusi Lundbeck galimybės būti išklausytai.

               9.

               Devintasis ieškinio pagrindas, susijęs su tuo, kad atsakovė neteisingai skyrė baudą Lundbeck, neatsižvelgusi į šioje byloje iškilusių faktinių ir teisinių aplinkybių naujumo ir todėl pažeistas teisinio saugumo principas.

               10.

               Dešimtasis ieškinio pagrindas, susijęs su tuo, kad atsakovė neteisingai apskaičiavo Lundbeck skirtų baudų dydžius.


title: Byla T-139/12: 2014 m. gegužės 7 d. Bendrojo Teismo nutartis byloje Adler Mode/VRDT – Cluett, Peabody (Fairfield)

text:
               24.6.2014

               LT

               Europos Sąjungos oficialusis leidinys

               C 194/37

         2014 m. gegužės 7 d. Bendrojo Teismo nutartis byloje Adler Mode/VRDT – Cluett, Peabody (Fairfield)

   (Byla T-139/12) (1)

   2014/C 194/50
   Proceso kalba: anglų
   Devintosios kolegijos pirmininkas nutartimi nurodė išbraukti bylą iš registro.

      (1)  OL C 165, 2012 6 9.


title: Byla C-53/08: 2011 m. gegužės 24 d. Teisingumo Teismo (didžioji kolegija) sprendimas byloje Europos Komisija prieš Austrijos Respubliką (Valstybės įsipareigojimų neįvykdymas — EB 43 straipsnis — Įsisteigimo laisvė — Notarai — Pilietybės sąlyga — EB 45 straipsnis — Dalyvavimas vykdant viešosios valdžios funkcijas — Direktyvos 89/48/EEB ir 2005/36/EB)

text:
               9.7.2011

               LT

               Europos Sąjungos oficialusis leidinys

               C 204/4

         2011 m. gegužės 24 d. Teisingumo Teismo (didžioji kolegija) sprendimas byloje Europos Komisija prieš Austrijos Respubliką

   (Byla C-53/08) (1)

   (Valstybės įsipareigojimų neįvykdymas - EB 43 straipsnis - Įsisteigimo laisvė - Notarai - Pilietybės sąlyga - EB 45 straipsnis - Dalyvavimas vykdant viešosios valdžios funkcijas - Direktyvos 89/48/EEB ir 2005/36/EB)
   2011/C 204/06
   Proceso kalba: vokiečių

      Šalys

      Ieškovė: Europos Komisija, atstovaujama G. Braun ir H. Støvlbæk

      Ieškovės pusėje įstojusi į bylą šalis: Jungtinė Didžiosios Britanijos ir Šiaurės Airijos Karalystė, atstovaujama S. BehzadI-Spencer

      Atsakovė: Austrijos Respublika, atstovaujama E. Riedl, M. Aufner ir G. Holley

      Atsakovės pusėje įstojusios į bylą šalys: Čekijos Respublika, atstovaujama M. Smolek, Vokietijos Federacinė Respublika, atstovaujama M. Lumma ir J. Kemper, Prancūzijos Respublika, atstovaujama G. de Bergues ir B. Messmer, Latvijos Respublika, atstovaujama L. Ostrovska, K. Drēviņa ir J. Barbale, Lietuvos Respublika, atstovaujama D. Kriaučiūno ir E. Matulionytės, Vengrijos Respublika, atstovaujama R. Somssich, K. Veres ir M. Fehér, Lenkijos Respublika, atstovaujama M. Dowgielewicz, C. Herma ir D. Lutostańska, Slovėnijos Respublika, atstovaujama V. Klemenc ir Ž. Cilenšek Bončina, Slovakijos Respublika, atstovaujama J. Čorba

      Dalykas

   Valstybės įsipareigojimų neįvykdymas — EB 43 ir 45 straipsnių pažeidimas — 1988 m. gruodžio 21 d. Tarybos direktyvos 89/48/EEB dėl bendrosios aukštojo mokslo diplomų, išduotų bent po trejų metų profesinio mokymo ir lavinimo, pripažinimo sistemos (OL L 19, p. 16; 2004 m. specialusis leidimas lietuvių k., 5 sk., 1 t., p. 337) ir 2005 m. rugsėjo 7 d. Europos Parlamento ir Tarybos direktyvos 2005/36/EB dėl profesinių kvalifikacijų pripažinimo (OL L 255, p. 22) neperkėlimas į nacionalinę teisę, kiek tai susiję su notaro profesija — Nacionalinės teisės aktai, kuriuose nustatyta pilietybės sąlyga norintiesiems verstis notaro profesija — „Veiklos, susijusios su dalyvavimu vykdant viešosios valdžios funkcijas“ sąvoka.

      Rezoliucinė dalis

               1.

               Nustačiusi pilietybės sąlygą norintiesiems verstis notaro profesija, Austrijos Respublika neįvykdė įsipareigojimų pagal EB 43 straipsnį.

               2.

               Atmesti likusią ieškinio dalį.

               3.

               Europos Komisija, Austrijos Respublika, Čekijos Respublika, Vokietijos Federacinė Respublika, Prancūzijos Respublika, Latvijos Respublika, Lietuvos Respublika, Vengrijos Respublika, Lenkijos Respublika, Slovėnijos Respublika, Slovakijos Respublika ir Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.

      (1)  OL C 107, 2008 4 26.


title: Byla C-168/07: 2009 m. rugpjūčio 11 d. Teisingumo Teismo pirmininko nutartis byloje ( Cour d'appel de Bruxelles (Belgija) prašymas priimti prejudicinį sprendimą) Axa Belgium SA prieš État belge, Administration de la TVA, de l'enregistrement et des domaines (État Belge), Administration de l'inspection spéciale des impôts, inspection de Mons 3 (État Belge)

text:
               16.1.2010

               LT

               Europos Sąjungos oficialusis leidinys

               C 11/19

         2009 m. rugpjūčio 11 d. Teisingumo Teismo pirmininko nutartis byloje (Cour d'appel de Bruxelles (Belgija) prašymas priimti prejudicinį sprendimą) Axa Belgium SA prieš État belge, Administration de la TVA, de l'enregistrement et des domaines (État Belge), Administration de l'inspection spéciale des impôts, inspection de Mons 3 (État Belge)

   (Byla C-168/07) (1)

   2010/C 11/31

      Proceso kalba: prancūzų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 129, 2007 6 9.


title: Byla F-1/11: 2012 m. lapkričio 20 d. Tarnautojų teismo (pirmoji kolegija) sprendimas byloje Soukup prieš Komisiją (Viešoji tarnyba — Atviras konkursas — Neįtraukimas į rezervo sąrašą — Egzamino žodžiu vertinimas)

text:
               16.2.2013

               LT

               Europos Sąjungos oficialusis leidinys

               C 46/27

         2012 m. lapkričio 20 d. Tarnautojų teismo (pirmoji kolegija) sprendimas byloje Soukup prieš Komisiją

   (Byla F-1/11) (1)

   (Viešoji tarnyba - Atviras konkursas - Neįtraukimas į rezervo sąrašą - Egzamino žodžiu vertinimas)
   2013/C 46/50
   Proceso kalba: prancūzų

      Šalys

      Ieškovas: Zdenek Soukup (Liuksemburgas, Liuksemburgas), iš pradžių atstovaujamas advokatų É. Boigelot ir S. Woog, vėliau — É. Boigelot

      Atsakovė: Europos Komisija, iš pradžių atstovaujama B. Eggers ir P. Pecho, vėliau — B. Eggers

      Dalykas

   Viešoji tarnyba — Prašymas panaikinti atviro konkurso EPSO/AD/144/09 atrankos komisijos sprendimą neįtraukti ieškovo į rezervo sąrašą ir sprendimą į šį sąrašą įtraukti kitą kandidatą bei patirtos neturtinės ir turtinės žalos atlyginimas.

      Sprendimo rezoliucinė dalis

               1.

               Atmesti ieškinį.

               2.

               Z. Soukup padengia savo ir Europos Komisijos bylinėjimosi išlaidas.

      (1)  OL C 72, 2011 3 5, p. 36.


title: Byla T-33/01  2005 m. gruodžio 15 d.  Pirmosios instancijos teismo sprendimas  Infront WM prieš Komisiją  ( Televizijos programų transliavimas — Direktyva 89/552/EEB — Direktyva 97/36/EB — 3 a straipsnis — Itin reikšmingi visuomenei įvykiai — Priimtinumas — Esminių procesinių reikalavimų pažeidimas )

text:
               25.2.2006

               LT

               Europos Sąjungos oficialusis leidinys

               C 48/25

         2005 m. gruodžio 15 d. Pirmosios instancijos teismo sprendimas Infront WM prieš Komisiją

   (Byla T-33/01) (1)

   („Televizijos programų transliavimas - Direktyva 89/552/EEB - Direktyva 97/36/EB - 3 a straipsnis - Itin reikšmingi visuomenei įvykiai - Priimtinumas - Esminių procesinių reikalavimų pažeidimas“)
   (2006/C 48/46)
   Proceso kalba: anglų
   Šalys

      Ieškovė: Infront WM AG, buvusi KirchMedia WM AG (Zug, Šveicarija), iš pradžių atstovaujama advokatų C. Lenz, A. Bardong ir solicitor E. Batchelor, vėliau solicitors C. Lenz, E. Batchelor, R. Denton, barrister F. Carlin ir QC M. Clough

      Atsakovė: Europos Bendrijų Komisija, atstovaujama K. Banks ir M. Huttunen, padedamų QC J. Flynn

      Į bylą įstojusi šalis, palaikanti atsakovę: Prancūzijos Respublika, atstovaujama G. de Bergues, Jungtinė Didžiosios Britanijos ir Šiaurės Airijos Karalystė, atstovaujama iš pradžių J. Collins, vėliau R. Caudwell, dar vėliau M. Berthell, padedamo QC K. Parker, Europos Parlamentas, atstovaujamas C. Pennera ir M. Moore, ir Europos Sąjungos Taryba, atstovaujama A. Lopes Sabino ir M. Bishop
   Bylos dalykas
   Prašymas panaikinti tariamą Komisijos sprendimą, priimtą taikant 1989 m. spalio 3 d. Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (OL L 298, p. 23), iš dalies pakeistos 1997 m. birželio 30 d. Europos Parlamento ir Tarybos direktyva 97/36/EB (OL L 202, p. 60) 3 a straipsnį
   Rezoliucinė sprendimo dalis

               1.

               Panaikinti 2000 m. liepos 28 d. Komisijos sprendimą, esantį laiške Jungtinei Didžiosios Britanijos ir Šiaurės Airijos Karalystei.

               2.

               Atmesti likusią ieškinio dalį.

               3.

               Prancūzijos Respublika, Jungtinė Didžiosios Britanijos ir Šiaurės Airijos Karalystė ir Parlamentas padengia ieškovės bylinėjimosi išlaidas, patirtas dėl jų įstojimo į bylą.

               4.

               Komisija padengia savo ir ieškovės bylinėjimosi išlaidas, išskyrus pirmiau esančiame 3 punkte nurodytas išlaidas.

               5.

               Įstojusios į bylą šalys padengia savo bylinėjimosi išlaidas.

      (1)  OL C 134, 2001 5 5.


title: Byla C-266/11: 2011 m. gegužės 27 d. Vestre Landsret (Danija) pateiktas prašymas priimti prejudicinį sprendimą byloje Dansk Funktionærforbund, Serviceforbundet, veikiančios Frank Frandsen vardu, prieš Cimber Air A/S

text:
               22.10.2011

               LT

               Europos Sąjungos oficialusis leidinys

               C 311/15

         2011 m. gegužės 27 d.Vestre Landsret (Danija) pateiktas prašymas priimti prejudicinį sprendimą byloje Dansk Funktionærforbund, Serviceforbundet, veikiančios Frank Frandsen vardu, prieš Cimber Air A/S

   (Byla C-266/11)
   2011/C 311/24
   Proceso kalba: danų

      Prašymą priimti prejudicinį sprendimą pateikęs teismas

      Vestre Landsret (Danija)

      Šalys pagrindinėje byloje

      Ieškovė: Dansk Funktionærforbund, Serviceforbundet, veikianti Frank Frandsen vardu

      Atsakovė: Cimber Air A/S

      Prejudicinis klausimas

   Ar Tarybos direktyvą 2000/78/EB (1) reikia aiškinti kaip reiškiančią, kad atsižvelgiant į visų formų diskriminacijos dėl amžiaus draudimą nacionalinėmis taisyklėmis negali būti leidžiama laikytis oro linijų bendrovės ir tos bendrovės pilotus atstovaujančios profesinės organizacijos kolektyvinio susitarimo, kuriame numatytas privalomas išėjimas į pensiją sulaukus 60 metų amžiaus, kai tokia susitarimo nuostata, kuri taip pat taikyta iki Tarybos direktyvos ir įgyvendinančių nacionalinės teisės aktų įsigaliojimo, yra siekiama užtikrinti aviacijos saugumą remiantis bendra prielaida dėl susilpnėjusių veikimo galimybių sulaukus tam tikro amžiaus, konkrečiai nevertinant atskiro piloto veikimo galimybių, tačiau numatant galimybę pilotui prašyti vienerius metus galiojančio leidimo toliau dirbti, jei tam pritaria komitetas, sudarytas iš darbdavio ir darbuotojų atstovų?

      (1)  OL L 303, p. 16; 2004 m. specialusis leidimas lietuvių k., 5 sk., 4 t., p. 79.


title: Byla T-80/10: 2013 m. balandžio 25 d. Bendrojo Teismo sprendimas byloje Bell & Ross prieš VRDT — KIN (Rankinio laikrodžio korpusas) (Bendrijos dizainas — Pripažinimo negaliojančiu procedūra — Registruotas Bendrijos dizainas, vaizduojantis rankinio laikrodžio korpusą — Ankstesnis dizainas — Negaliojimo pagrindas — Individualių savybių nebuvimas — Skirtingo bendro įspūdžio nebuvimas — Informuotas vartotojas — Dizainerio laisvės mastas — Reglamento (EB) Nr. 6/2002 4, 6 straipsniai ir 25 straipsnio 1 dalies b punktas — Ryšys su priešpriešiniu prašymu pripažinti dizainą negaliojančiu — Bendrijos dizaino teismas — Reglamento Nr. 6/2002 91 straipsnis)

text:
               15.6.2013

               LT

               Europos Sąjungos oficialusis leidinys

               C 171/26

         2013 m. balandžio 25 d. Bendrojo Teismo sprendimas byloje Bell & Ross prieš VRDT — KIN (Rankinio laikrodžio korpusas)
   (Byla T-80/10) (1)

   (Bendrijos dizainas - Pripažinimo negaliojančiu procedūra - Registruotas Bendrijos dizainas, vaizduojantis rankinio laikrodžio korpusą - Ankstesnis dizainas - Negaliojimo pagrindas - Individualių savybių nebuvimas - Skirtingo bendro įspūdžio nebuvimas - Informuotas vartotojas - Dizainerio laisvės mastas - Reglamento (EB) Nr. 6/2002 4, 6 straipsniai ir 25 straipsnio 1 dalies b punktas - Ryšys su priešpriešiniu prašymu pripažinti dizainą negaliojančiu - Bendrijos dizaino teismas - Reglamento Nr. 6/2002 91 straipsnis)
   2013/C 171/49
   Proceso kalba: prancūzų

      Šalys

      Ieškovė: Bell & Ross BV (Zutermeras, Nyderlandai), atstovaujama advokato S. Guerlain

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Folliard-Monguiral

      Kita procedūros VRDT Apeliacinėje taryboje šalis, įstojusi į bylą Bendrajame Teisme: KIN AB (Uplands Vesbis, Švedija), atstovaujama advokatų M. Nielsen ir C. Galichet

      Dalykas

   Ieškinys dėl 2009 m. gruodžio 9 d. Vidaus rinkos derinimo tarnybos (VRDT) trečiosios apeliacinės tarybos sprendimo (byla R 1285/200-3), susijusio su dizaino pripažinimo negaliojančiu procedūra tarp Klockgrossisten i Norden AB ir Bell & Ross BV.

      Rezoliucinė dalis

               1.

               Atmesti ieškinį.

               2.

               Priteisti iš Bell & Ross BV bylinėjimosi išlaidas, įskaitant išlaidas, kurias KIN AB patyrė per procedūrą apeliacinėje taryboje.

      (1)  OL C 113, 2010 5 1.


title: Byla T-197/13: 2015 m. sausio 15 d. Bendrojo Teismo sprendimas byloje MEM/VRDT (MONACO) (Bendrijos prekių ženklas — Tarptautinė registracija nurodant Europos bendrijos teritoriją — Žodinis prekių ženklas MONACO — Absoliutūs atmetimo pagrindai — Apibūdinamasis pobūdis — Skiriamojo požymio nebuvimas — Reglamento (EB) Nr. 207/2009 151 straipsnio 1 dalis ir 154 straipsnio 1 dalis — Reglamento Nr. 207/2009 7 straipsnio 1 dalies b ir c punktai ir 7 straipsnio 2 dalis — Dalinis atsisakymas suteikti apsaugą)

text:
               23.2.2015

               LT

               Europos Sąjungos oficialusis leidinys

               C 65/32

         2015 m. sausio 15 d. Bendrojo Teismo sprendimas byloje MEM/VRDT (MONACO)

   (Byla T-197/13) (1)

   ((Bendrijos prekių ženklas - Tarptautinė registracija nurodant Europos bendrijos teritoriją - Žodinis prekių ženklas MONACO - Absoliutūs atmetimo pagrindai - Apibūdinamasis pobūdis - Skiriamojo požymio nebuvimas - Reglamento (EB) Nr. 207/2009 151 straipsnio 1 dalis ir 154 straipsnio 1 dalis - Reglamento Nr. 207/2009 7 straipsnio 1 dalies b ir c punktai ir 7 straipsnio 2 dalis - Dalinis atsisakymas suteikti apsaugą))
   (2015/C 065/44)
   Proceso kalba: prancūzų

      Šalys

      Ieškovė: Marques de l’État de Monaco (MEM) (Monakas, Monakas), atstovaujama advokato S. Arnaud

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar

      Dalykas

   Ieškinys, pareikštas dėl 2013 m. sausio 29 d. VRDT ketvirtosios apeliacinės tarybos sprendimo (byla R 113/2012-4), susijusio su tarptautine žodinio prekių ženklo MONACO registracija nurodant Europos bendrijos teritoriją.

      Rezoliucinė dalis

               1.

               Atmesti ieškinį.

               2.

               Priteisti iš Marques de l’État de Monaco (MEM) bylinėjimosi išlaidas.

      (1)  OL C 156, 2013 6 1.


title: Sujungtos bylos C-393/07 ir C-9/08: 2009 m. balandžio 30 d. Teisingumo Teismo (ketvirtoji kolegija) sprendimas byloje Italijos Respublika prieš Europos Parlamentą (Ieškinys dėl panaikinimo — 2007 m. gegužės 24 d. Europos Parlamento sprendimas dėl Beniamino Donnici įgaliojimų patikrinimo — Europos Parlamento narys — Parlamento nario įgaliojimų patikrinimas — Parlamento naro paskyrimas kitiems kandidatams atsiėmus kandidatūras — 1976 m. Akto 6 ir 12 straipsniai)

text:
               4.7.2009

               LT

               Europos Sąjungos oficialusis leidinys

               C 153/6

         2009 m. balandžio 30 d. Teisingumo Teismo (ketvirtoji kolegija) sprendimas byloje Italijos Respublika prieš Europos Parlamentą
   (Sujungtos bylos C-393/07 ir C-9/08) (1)

   (Ieškinys dėl panaikinimo - 2007 m. gegužės 24 d. Europos Parlamento sprendimas dėl Beniamino Donnici įgaliojimų patikrinimo - Europos Parlamento narys - Parlamento nario įgaliojimų patikrinimas - Parlamento naro paskyrimas kitiems kandidatams atsiėmus kandidatūras - 1976 m. Akto 6 ir 12 straipsniai)
   2009/C 153/11
   Proceso kalba: italų

      Šalys

      Ieškovė: Italijos Respublika, atstovaujama I. Braguglia, R. Adam, avvocato dello Stato P. Gentili (C-393/07)

      Ieškovės pusėje į bylą įstojusi šalis: Latvijos Respublika

      Ieškovas: Beniamino Donnici, atstovaujamas avvocati M. Sanino, G. M. Roberti, I. Perego ir P. Salvatore (C-9/08)

      Ieškovo pusėje į bylą įstojusi šalis: Italijos Respublika

      Atsakovas: Europos Parlamentas, atstovaujamas H. Krück, N. Lorenz, L. Visaggio ir professeur E. Cannizzaro

      Atsakovo pusėje į bylą įstojusi šalis: Achile Occhetto, atstovaujamas avvocati P. De Caterini ir F. Paola

      Dalykas

   2007 m. gegužės 24 d. Europos Parlamento sprendimo P6_TA-PROV(2007)0209 dėl Beniamino Donnici įgaliojimų patikrinimo (2007/2121(REG)), apie kurį buvo pranešta 2007 m. gegužės 28 dieną, panaikinimas — Europos Parlamento narys — Įgaliojimų patikrinimas — Parlamento naro paskyrimas kitiems kandidatams atsiėmus kandidatūras

      Rezoliucinė dalis

               1.

               Panaikinti 2007 m. gegužės 24 d. Europos Parlamento sprendimą 2007/2121 (REG) dėl Beniamino Donnici įgaliojimų patikrinimo.

               2.

               Europos Parlamentas padengia B. Donnici bei Italijos Respublikos kaip ieškovės patirtas bylinėjimosi išlaidas.

               3.

               Italijos Respublika, kaip įstojusi į bylą šalis, Latvijos Respublika ir A. Occhetto padengia savo bylinėjimosi išlaidas.

      (1)  OL C 247, 2007 10 20.


title: Byla C-314/09: 2010 m. rugsėjo 30 d. Teisingumo Teismo (trečioji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Stadt Graz prieš Strabag AG, Teerag-Asdag AG, Bauunternehmung Granit GesmbH (Direktyva 89/665/EEB — Viešieji pirkimai — Peržiūros procedūros — Ieškinys dėl žalos atlyginimo — Neteisėtas sutarties sudarymas — Atsakomybę nustatanti nacionalinės teisės norma, grindžiama perkančiosios organizacijos kaltės prezumpcija)

text:
               20.11.2010

               LT

               Europos Sąjungos oficialusis leidinys

               C 317/9

         2010 m. rugsėjo 30 d. Teisingumo Teismo (trečioji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Stadt Graz prieš Strabag AG, Teerag-Asdag AG, Bauunternehmung Granit GesmbH

   (Byla C-314/09) (1)

   (Direktyva 89/665/EEB - Viešieji pirkimai - Peržiūros procedūros - Ieškinys dėl žalos atlyginimo - Neteisėtas sutarties sudarymas - Atsakomybę nustatanti nacionalinės teisės norma, grindžiama perkančiosios organizacijos kaltės prezumpcija)
   2010/C 317/17
   Proceso kalba: vokiečių

      Prašymą priimti prejudicinį sprendimą pateikęs teismas

   Oberster Gerichtshof

      Šalys pagrindinėje byloje

      Ieškovas: Stadt Graz

      Atsakovės: Strabag AG, Teerag-Asdag AG, Bauunternehmung Granit GesmbH

      Dalyvaujant: Land Steiermark

      Dalykas

   Prašymas priimti prejudicinį sprendimą — Oberster Gerichtshof — 1989 m. gruodžio 21 d. Tarybos direktyvos 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis (OL L 395, p. 33; 2004 m. specialusis leidimas lietuvių k., 6 sk., 1 t., p. 246) 1 straipsnio 1 dalies, 2 straipsnio 1 dalies c punkto ir šio straipsnio 7 dalies aiškinimas — Viešojo pirkimo sutarties sudarymas laikantis perkančiajai organizacijai privalomo apeliacinės instancijos teismo sprendimo — Viešojo pirkimo sutarties sudarymo neteisėtumas dėl nacionalinės teisės nuostatos pažeidimo — Ieškinio dėl žalos atlyginimo pareiškimo sąlygos — Veiksmingumo principas

      Rezoliucinė dalis

   1989 m. gruodžio 21 d. Tarybos direktyva 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo, iš dalies pakeista 1992 m. birželio 18 d. Tarybos direktyva 92/50/EEB, turi būti aiškinama taip, kad ja draudžiama nacionalinės teisės nuostata, pagal kurią reikalavimui dėl nuostolių atlyginimo, perkančiajai organizacijai pažeidus viešųjų pirkimų teisę, taikoma kaltės sąlyga, įskaitant atvejį, kai ši nuostata grindžiama šios perkančiosios organizacijos kaltės prezumpcija ir jos negalėjimu remtis asmeninių sugebėjimų neturėjimu ir atitinkamai asmeninės kaltės dėl nurodyto pažeidimo nebuvimu.

      (1)  OL C 267, 2009 11 07.


title: Byla C-159/16: 2016 m. kovo 17 d. Augstākā tiesa (Latvija) pateiktas prašymas priimti prejudicinį sprendimą byloje VAS „Starptautiskā lidosta „Rīga““/Konkurences padome

text:
               30.5.2016

               LT

               Europos Sąjungos oficialusis leidinys

               C 191/15

         2016 m. kovo 17 d.Augstākā tiesa (Latvija) pateiktas prašymas priimti prejudicinį sprendimą byloje VAS „Starptautiskā lidosta „Rīga““/Konkurences padome

   (Byla C-159/16)
   (2016/C 191/19)
   Proceso kalba: latvių

      Prašymą priimti prejudicinį sprendimą pateikęs teismas

      Augstākā tiesa

      Šalys pagrindinėje byloje

      Kasatorius: VAS „Starptautiskā lidosta „Rīga““

      Kita proceso šalis: Konkurences padome

      Prejudiciniai klausimai

               1.

               Ar Sutarties dėl Europos Sąjungos veikimo 102 straipsnis ir 107 straipsnio 1 dalis turi būti aiškinami taip, kad viena ir ta pati valstybės įmonės taikoma priemonė gali būti analizuojama ir kaip valstybės pagalba (kaip galimas valstybės pagalbos teikimas verslo klientui ir (arba) partneriui), ir kaip piktnaudžiavimas dominuojančia padėtimi (diskriminacija dėl kainų)?

               2.

               Ar egzistuoja koks nors šių analizių eiliškumas ar hierarchija?

               3.

               Ar valstybės institucija arba teismas, nagrinėdami bylą dėl konkurencijos teisės pažeidimo, padaryto taikant diskriminacines kainas valstybės įmonės verslo klientams ir (arba) partneriams, gali pripažinti, kad ūkio subjekto taikoma priemone pažeidžiamas Sutarties dėl Europos Sąjungos veikimo 102 straipsnis, jeigu pažeidimas padarytas suteikus valstybės pagalbą nesilaikant išankstinio nagrinėjimo procedūros, nustatytos SESV 108 straipsnio 3 dalyje?


title: Byla C-140/06  2006 m. kovo 14 d.  pareikštas ieškinys byloje Europos Bendrijų Komisija prieš Čekijos Respubliką

text:
               6.5.2006

               LT

               Europos Sąjungos oficialusis leidinys

               C 108/14

         2006 m. kovo 14 d. pareikštas ieškinys byloje Europos Bendrijų Komisija prieš Čekijos Respubliką
   (Byla C-140/06)
   (2006/C 108/23)
   Proceso kalba: čekų
   Šalys

      Ieškovė: Europos Bendrijų Komisija, atstovaujama K. Walker, A. Alcover San Pedro

      Atsakovė: Čekijos Respublika
   Ieškovės reikalavimai

               —

               Pripažinti, kad nepriėmusi 2002 m. birželio 25 d. Europos Parlamento ir Tarybos Direktyvą 2003/55/EB (1) dėl aplinkos triukšmo įvertinimo ir valdymo įgyvendinančių įstatymų ir kitų teisės aktų ar bet kuriuo atveju nepranešusi apie juos Komisijai, Čekijos Respublika neįvykdė įsipareigojimų pagal šios direktyvos 14 straipsnio 1 dalį.

               —

               Priteisti iš Čekijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti direktyvą į vidaus teisę baigėsi 2004 m. liepos 18 dieną.

      (1)  OL L 189, p. 12